Sukob policije i učesnika protesta u Minsku (\nBeloruska opoziciona liderka u egzilu Svetlana Tihanovskaja dala je rok predsedniku Aleksandru Lukašenku da do 25. oktobra podnese ostavku ili da se u suprotnom suoči sa generalnim štrajkom koji bi paralisao zemlju.\nTihanovskaja je ultimatum uputila nakon što su vlasti ove nedelje intenzivirale obračun sa demonstrantima i upotrebile vodene topove i suzavac da bi rasterale okupljene. Policija je u ponedeljak zapretila da će na ulicama upotrebiti borbeno oružje, za što je dobila dozvolu Ministarstva unutrašnjih poslova.\nAko Lukašenko ne podnese ostavku, zaustavi nasilje i oslobodi političke zatvorenike "26. oktobra će sva preduzeća početi štrajk, svi putevi će biti blokirani, a radnje u državnom vlasništvu neće imati nikakav promet", navela je Tiihanovskaja u saopštenju.\nTihanovskaja, čije pristalice kažu da je pobedila na predsedničkim izborima 9. avgusta, prebegla je u susednu Litvaniju nakon glasanja. Prema zvaničnim rezultatima, Lukašenko je ubedljivo pobedio na izborima.\nSaradnik Tihanovskaje rekao je za agenciju Rojters da je ultimatum upućen kao odgovor na pretnju upotrebe smrtonosnog oružja i povećano policijsko nasilje na ulicama. Opoziciona liderka očekuje od zapada da podrži njene zahteve, naveo je saradnik.\nDesetine hiljada ljudi protestuju devet nedelja zaredom zahtevajući ostavku Lukašenka, koji je na vlasti od 1994. godine. Beloruski lider odbacuje optužbe o izbornoj prevari i ističe da demonstranti dobijaju podršku iz inostranstva.\nPolicija je na protestima u ponedeljak privela gotovo 190 ljudi, prenela je novinska agencija TASS pozivajući se na belorusko ministarstvo unutrašnjih poslova.\nMinistri spoljnih poslova zemalja članica Evropske unije saglasili su se u ponedeljak da dodaju Lukašenka na spisak beloruskih zvaničnika kojima je zbog krize uvedena zabrana putovanja i zamrznuta imovina.\nLukašenko je protekle subote posetio zatvor u Minsku gde se sastao sa nekoliko opozicionara, među kojima je i političar Viktor Babariko, koji je uhapšen u julu i kojem je zabranjeno da se kandiduje na izborima.\nDržavna novinska agencija Belta prenela je da je Lukašenko razgovarao o predloženim ustavnim promenama i reformama kao načinu da se okonča politička kriza, ali su njegovi protivnici ocenili da je reč o taktici odugovlačenja.


DMITROV: Ako ne dobijemo datum- nema evropske perspektive! | Happy BSC portal\nMinistar spoljnih poslova Severne Makedonije Nikola Dimitrov rekao je da ukoliko njegova zemlja ne dobije datum za pregovore o pristupanju u EU ove godine, to će za njega značiti da ne postoji evropska perspektiva.\n- Dobili smo 10. po redu preporuku o početku pregovora. Ako treba da očekujemo i 11. sledeće godine, ja neću imati lice da pričam pred mojim narodom o evropskoj perspektivi zemlje - istakao je Dimitrov na panel diskusiji u Stokholmu, posvećenoj dešavanjima u zemljama Zapadnog Balkana, uz fokus na njihovu evropsku perspektivu.\nDimitrov je rekao da je Severna Makedonija na planu spoljne politike, u regionu koji je ukopan u istoriji, uspela da izađe i da reši izuzetno delikatno i emocionalno pitanje koje se odnosi na identiet. - Uspeli smo u regionu bogatom istorijom da proizvedemo malo budućnosti - naglasio je Dimitrov.\nOn je dodao da ukoliko Evropa ne uspe da prepozna napredak koji je učinila njegova zemlja, samo da bi se započelo sa procesom pristupanja, i ako nastavi da odlaže odluku o datumu za pregovore i na Evropskom savetu u oktobru kaže „ne“, treba da priznamo da ne postoji evropska perspektiva.


Preispitivanje kulturne matrice, sebe i umetnosti - Kultura - Dnevni list Danas\nPočetna » Kultura » Preispitivanje kulturne matrice, sebe i umetnosti\n"Smrt umetnosti, živela umetnost!" - 19. Bijenale u Pančevu, otvoreno je u subotu, a održava se do 27. novembra na više lokacija\nPreispitivanje kulturne matrice, sebe i umetnosti\nUmetnost je živa pojava, ali se najlakše umrtvi tako što postane deo kulture i nekog institucionalnog programa.\n0Piše: Una Miletić 03. novembra 2020. 16.29 Izmenjeno: 16.30\nFoto: MARKO ZORIC\nAproprijacija da se umetnički rad protumači i postane neka karikatura samog sebe, kroz institucionalne politike, je opasna. Dobar broj umetnika koje smo uključili u Bijenale pokušava da preispita granice umetnosti, odnose sa drugim umetnicima, sa institucijama, sa vladajućim paradigmama u umetnosti, i ne suzdržava se od toga da pravi svoju istoriju umetnosti – kaže za Danas Stevan Vuković, istoričar umetnosti i kustos iz četvoročlanog autorskog tima koji je osmislio ovogodišnji koncept 19. Bijenala umetnosti u Pančevu.\nPod nazivom „Smrt umetnosti, živela umetnost!“ bijenale je otvoreno u subotu uveče u Narodnom muzeju u Pančevu, a traje do 27. novembra. Dela su postavljena u više izlagačkih prostora u ovom gradu.\nPored Vukovića, četvoročlani autorski tim čine i Ivana Bašičević Antić, Sanja Latinović, Selman Trtovac, a na otvaranju performanse su izveli umetnici: Slavko Bogdanović, Dragan Vojvodić, i Katarina Jovanović Alfa, u različitim prostorima.\nPerformans „Fragrance of life“, u Narodnom muzeju, izveo je umetnik Slavko Bogdanović, jedan od učesnika novosadske avangardne scene s kraja šezdesetih i početka sedamdesetih godina.\n– Bogdanović je zakivao „Korene“ od Dobrice Ćosića, izražavajući stav prema konzervativnoj, nacionalnoj paradigmi u kulturi i umetnosti, protiv koje se on borio čitav život, kao umetnik i kao misleći čovek – pojasno je Vuković ovaj performans i dodao da je umetnik uradio još radikalniju verziju tog dela, gde puca u iste te knjige, ali ta verzija iz tehničkih razloga nije mogla da se izvede, inače postoji njen video zapis.\nPištolj i njime izbušene knjige postavljene su u Galeriji savremene umetnosti.\nPerformansi su dosta slobodne forme, ukazuje Vuković i dodaje da prejake reči „smrt umetnosti, živela umetnost“ kao slogan festivala nisu u neskladu sa radovima.\nPrema njegovim rečima, neki od njih su vrlo brutalni, a druga dva umetnika koja su na otvaranju održala performans sebe fizički dovode u granična stanja.\nNaime, u prostoru nekadašnjeg Bioskopa Vojvodina, Dragan Vojvodić je izveo performans „Heavy Trash Trance“, a potom je Katarina Jovanović Alfa izvela performans „Meni je sve bolje“.\n– Oni ne negiraju neko stanje izvan sebe, ne bave se kulturnom politikom i borbom protiv konzervativne matrice u kulturi, nego preispituju sopstvena tela, sopstvene granice, sopstvene mogućnosti i toga šta sve može biti umetnost – istakao je Vuković i dodao da su pokušali da se vežu za neke umetničke prakse koje su problematizujuće.\nKako kaže, u pitanju su avangardne tendencije kao što je Zenit, neoavangardne kao što je to Grupa Gorgona, neke konceptualne prakse kao što je Sanja Iveković, Raša Todosijević i još neki, kao i Bogdanović, član konceptualne grupe KÔD, koji je i sedamdesetih stvarao i koji osim radova koji su propitivali prirodu umetnosti ima i dosta politizovnane radove, pa je tada, u „jugoslovenskoj situaciji“, zaglavio šest meseci zatvora. On i još jedan član te grupe Miroslav Mandić, podseća Vuković.\nUmetnici pančevačkog Bijenala\nU okviru ovogodišnjeg programa radove je izložilo 20 umetnika iz Srbije i Hrvatske, među kojima su: Todosijević Raša, Bilanović Milica, Bogdanović Slavko, Džafo Nikola, Ilić Siniša, Jovanović Katarina, Alfa, Kuda org, umetnička grupa, Milivojević Era, Petrović Tijana, Popović Zoran, Rakić Milica, Stupar Slobodanka, Todorović Zoran, Tokin Vesna, Treći Beograd – umetnički kolektiv i Pavlović Veljko, Vojvodić Dragan, Sanja Iveković, Armanini Ivana i Golub Marko, Frelih Vladimir i Stojnić Damir (Hrvatska). Učestvuju i teoretirači: Ješa Denegri, Reinz Seraina, dr Ivana Bašičević Antić, dr Selman Trtovac, Stevan Vuković, Sabine Hensgen i Andrej Monastirski.\nInače, pred sam kraj Bijenala, deo programa će biti održan u Gete institutu u Beogradu. U ovom prostoru će 26. novembra biti organizovan okrugli sto i predstavljen festivalski katalog, kao i autori i tekstopisci koji su učestvovali u stvaranju i predstavljanju modela mišljenja u umetnosti, poznatog pod nazivom „Druga linija“.\nEra je neka vrsta iznimke i lakmus papira ove kulture\nUmetnost ravna sudbini


Baletski studio BSI ART postigao ogroman uspeh u Pragu, Beču i Amsterdamu : Nadlanu.com\nBaletski studio BSI ART postigao ogroman uspeh u Pragu, Beču i Amsterdamu\nObjavljeno 24. apr 2017. / 14:00:08\nStudio broji više od 200 članova i mnoštvo osvojenih nagrada na takmičenjima i festivalima u zemlji i inostranstvu. Samo u ovoj godini učestvovali su na takmičenju u Pragu, Beču i Amsterdamu i postigli sjajan uspeh.\nPre nekoliko dana studio se vratio iz Amsteradma sa sedam prvih i jednim drugim mestom. Takmičili su se u kategoriji klasičan balet, moderan balet i mjuzikl. Ovaj baletski studio bio je jedini predstavnik iz Srbije na šta su posebno ponosne. Iz Vršca i Surčina krenulo je 30 devojčica uzrasta od deset do šesnaest godina. Nastup je održan u pozorištu u centru Amsterdama "Podium Mozaik".\nDevojčice kažu da ovakav uspeh nisu očekivale tako da je njihova sreća jos veća. Oduševile su se Holandijom, uspele su da, pored Amsterdama, obiđu Roterdam i Hag. Male balerine nose sjajne utiske sa puta i naglašavaju da su u svim gradovima lepo dočekane.\nSledeće takmičenje je u Rimu, a devojčice su uzbuđene zbog odlaska u Italiju i veoma vredno vežbaju svakog dana. Najveća i najbolja podrška malih balerina jesu njihovi roditelji i oni su najzaslužniji za njihov uspeh jer svakodnevno izdvajaju svoje vreme i novac i ulažu u njihovu ljubav prema baletu.


KRAJIŠNIK: SAČUVATI EKONOMSKI POTENCIJAL | SRNA\nKRAJIŠNIK: SAČUVATI EKONOMSKI POTENCIJAL\nBANjALUKA, 8. APRILA /SRNA/ - Predsjednik Fiskalnog savjeta Republike Srpske Milenko Krajišnik rekao je da je u krizi usljed korona virusa, uz finansijsku stabilnost, potrebno očuvati ekonomski potencijal Srpske.\nKrajišnik je za RTRS rekao da bi se uz uspješno sprovođenje mjera na privrednom planu i ako pandemija ne potraje previše dugo mogao očekivati relativno brz oporavak ovdašnje ekonomije, i to do kraja godine.\nOn je konstatovao da je trenutno stanje budžeta Srpske zadovoljavajuće.\n"On je od 2015. godine naovamo konsolidovan, nije imao neizmirenih obaveza iz prethodnog perioda i poslovao je sa određenim nivoom suficita, što daje mogućnost da se još njegova likvidnost održava. Ovo je kratko vrijeme da bi budžet, ovako kako je koncipiran, zapao u teškoće u smislu da ne može da izmiruje svoje obaveze", poručio je Krajišnik.\nOn je rekao da zbog pada prihoda i povećanja rashoda radi saniranja posljedica virusa u različitim oblastima treba očekivati deficit u budžetu na kraju godine.\nKrajišnik je precizirao da taj deficit može u ovoj godini biti relativno visok, ali da je važno da bude u svakom pogledu kontrolisan.\nOn je rekao da će mjere u suzbijanju štete doprinijeti poboljšanju situacije ako budu pravovremene, pravno zasnovane i sprovođene uz finansijsku disciplinu svih aktera i u svakom smislu - od države, do građana i privrede.\n"I da imamo ravnomjeran raspored tereta krize na sve učesnike da bi se postigao optimalan i što efikasniji ekonomski oporavak nakon završetka pandemije", rekao je Krajišnik.\nOn je naglasio da je sigurno dobra mjera prema kojoj će Vlada isplatiti minimalne bruto plate radnicima koji su onemogućeni da rade i ostali su bez posla usljed raznih zabrana zbog pojave virusa.\n"To čuva životni standard građana, radnu snagu u firmama, ekonomski potencijal preduzeća i domaću tražnju. Mjera odgode plaćanja poreskih obaveza daje podršku realnom sektoru", naveo je Krajišnik i dodao da je dobro i da se država javno zaduži kod finansijskih ustanova radi smanjenja štete u privredi.\nOn je rekao da je bitno da se napravi rebalans budžeta Srpske i promijeni struktura njegove rashodovne strane.\n"I da svi rashodi, koji nisu sada prioritet, budu smanjeni i da se novac usmjeri u važnije stvari koje će omogućiti oporavak", istakao je Krajišnik.\nOn je rekao da je dobrodošla solidarnost među ljudima u teškim vremenima, kao i uspostavljanje Fonda solidarnosti, te napomenuo da upotreba sredstava u tom smislu treba da bude pravična i vrlo odgovorna.\nKada je riječ o međudržavnoj solidarnosti u ovoj krizi, Krajišnik je, između ostalog, odao priznanje Srbiji, Kini i Rusiji.\nSRNA News Roundup /III/ - June 6, 2020\nPREKINUTI PROCESE PROTIV VLADIKE JOANIKIJA, SVEŠTENSTVA I VJERNIKA\nMOGUĆE PROVOKACIJE ALIJANSE UOČI VOJNE PARADE\nSARADNjA POTREBNIJA NEGO IKAD\nŠAROVIĆ UVJEREN DA ĆE IMATI ZNAČAJNU ULOGU U IZBORNOJ JEDINICI ČETIRI\nJEDNA OSOBA PREMINULA, 74 NOVOZARAŽENE


Ruski vojni odred koji je delovao u Srbiji stigao u Rusiju\nRuski vojni odred koji je delovao u Srbiji stigao u Rusiju\nNa aerodromu u vojnoj bazi Čkalovski održan je svečani soček specijalista iz kombinovanog odreda Ministarstva odbrane Rusije, koji je obavljao zadatke u borbi protiv koronavirusne infekcije na teritoriji Republike Srbije.\nSvečanost je održana u skladu sa sanitarnim i epidemiološkim merama, nakon obaveznih termometrijskih postupaka i brzog ispitivanja vojnog osoblja na prisustvo koronavirusne infekcije, saopštilo je Ministarstvo odbrane Ruske Federacije.\nOdred je dočekao general-pukovnik Andrej Kartapolov, zamenik ministra odbrane Ruske Federacije i načelnik Glavne političke i vojne uprave Oružanih snaga.\n„Dostojanstveno, rizikujući svoj život, savršeno izvršavajući najteže zadatke u Srbiji, vratili ste se s časno u svoju domovinu, među porodicu i prijatelje. Upućujem posebne reči zahvalnosti našem vojnom osoblju, čijoj izdržljivosti i odgovornosti se divi ceo svet“, rekao je zamenik ministra odbrane, Andrej Kartapolov.\nDan ranije ruski odred je iz privremene razmeštajne tačke u Beogradu došao do aerodroma Batajnica, gde je utovarena vojna oprema u vojni transportni avion Il-76 za odlazak u domovinu.\n"Zahvaljujući efikasnom radu i ljubaznosti naših specijalista, mirovne misije Oružanih snaga Rusije postaju jasan simbol zajedničke međusobne pomoći i zajedničkih nevolja širom sveta", rekao je zamenik šefa vojne službe.\nOd 4. aprila do 16. maja 2020. godine, pripadnici ABHO jedinica Ministarstva odbrane Rusije, zajedno sa srbskom vojskom, obavili su potpunu dezinfekciju medicinskih ustanova i društveno značajnih objekata u više od 40 naselja i gradova u Srbiji. Obrađeno je 376 zgrada i građevina, više od milion i 685 hiljada kvadratnih metara unutrašnjih prostorija i oko 500 hiljada kvadratnih metara puteva.\nOsam medicinskih timova učestvovalo je u ispitivanju i lečenju 881 pacijenta. Ruski epidemiolozi i virolozi izvršili su procenu i analizu epidemiološke situacije, dali preporuke za sprovođenje antiepidemijskih mera u medicinskim ustanovama u više od 30 gradova u Srbiji.


Identifikovana dva vojnika koji su urinirali po mrtvim talibanima – Informer\nIdentifikovana dva vojnika koji su urinirali po mrtvim talibanima\nNajmanje dvojica od četvorice američkih marinaca, koji se vide na snimkukako uriniraju po tijelima mrtvih talibana u Afganistanu, identifikovana su, saopćio je zvaničnik mornarice SAD.\nNeimenovani zvaničnik je rekao da vojska smatra da je snimak, koji je postavljen na internetu, autentičan, zbog čega je pokrenula istraga.\nDvojica identifikovanih vojnika sa snimka su pripadnici 3. bataljona, 2. mornaričkog puka, koji je učestvovao u brojnim borbenim i mirovnim misijama u Iraku, Afganistanu i bazi Gvantanamo na Kubi.\nBataljon je smješten u vojnoj bazi u Sjevernoj Karolini, u kojoj se nalazi oko 40.000 marinaca. Ta jedinica je poslata u Afganistan početkom 2011. godine, a vratila se u septembru ili oktobru, prenose mediji.\nPredsjednik Afganistana Hamid Karzai oštro je osudio događaj zabilježen na video snimku i nazvao ga nehumanim činom.\nMeđunarodne snage u Afganistanu (ISAF) su saopćile da vojnici koji se vide na snimku nisu više u Afganistanu, a da je snimljeni čin “neobjašnjiv i u suprotnosti s visokim moralnim standardima” koji se očekuju od koalicionih snaga.\nBakir Izetbegović: Nije prvi, ali jeste posljednji sukob SDA i Radončića\nŽivko Budimir pomilovao Nasera Orića


Građani Srbije za kredite duguju 294,3 milijarde dinara\n27.02.2008. / 9:16\nBEOGRAD, Zaduženost građana Srbije u bankama, po osnovu uzetih kredita, na kraju januara iznosila je 294,3 milijarde dinara i smanjena je u odnosu na kraj decembra prošle godine kada je iznosila 295 milijardi dinara, izjavio je juče na konferenciji za novinare Veroljub Dugalić, generalni sekretar Udruženja banaka Srbije. Prema njegovim riječima, nastavljen je trend opadanja zaduživanja putem gotovinskih kredita koji su smanjeni za skoro dve milijarde dinara, opalo je i zaduživanje putem potrošačkih kredita dok su u januaru rast zabeležili stambeni i poljoprivredni krediti.\n– Tokom januara došlo je do “hlađenja” tržišta na šta su uticale mjere Narodne banke Srbije i preporuke Udruženja banaka. Ako pogledamo i podatke o korišćenju kreditnih kartica i čekova vidimo da su tu promene u zaduženosti zanemarljive. U januaru je došlo do pomjeranja cijena i one su pre svega izazvane uticajima vanmonetarne sfere, pošto je referentna kamatna stopa povećana, tražnja je smanjena, a inflacija je neznatno uvećana pod uticajem drugih eksternih faktora pre svega kretanja cijena energenata. Inače, u decembru pred Novu godinu zavlada potrošačka euforija, a u januaru po pravilu naiđe smirivanje što se potvrdilo kroz ove podatke. Mislim da politička situacija nije uticala na podatke za januar jer je sve što se događalo bilo u februaru i eventualne posledice toga sagledaćemo kada prođe ovaj mjesec – rekao je Dugalić.


Vesti online / Vesti / Srbija / Vučić se sastaje sa šefom NATO, a evo šta su nam poručili iz Alijanse\nVučić se sastaje sa šefom NATO, a evo šta su nam poručili iz Alijanse\nPremijer Srbije Aleksandar Vučić posetiće u sredu sedište NATO gde će razgovarati sa šefom Alijanse Jensom Stoltenbergom, sapšteno je iz sedišta NATO u Briselu. Kako je navedeno Vučić će se sastati i sa predstavnicima Severnoatlantskog saveta.\nJens Stoltenberg i Aleksandar Vučić sastali su se i pre godinu dana u Briselu\nA pred sutrašnji sastanak srpskog premijera i prvog čoveka Alijanse, iz aNATO-a su poručili da Severnoatlantska alijansa u potpunosti poštuje politiku neutralnosti Srbije.\n* Toma poručio: Mogu i Rusija i NATO, a ako se ne slažete...\n- U potpunosti poštujemo politiku neutralnosti Srbije i pridajemo veliki značaj pravu suverenih zemalja da same donose odluke - poručio je zvaničnik NATO u izjavi za Tanjug i istakao da očekuje da će osnovna tema razgovora dvojice zvaničnika biti saradnja Srbije i Alijanse.\n- NATO i Srbija dele iste bezbednosne izazove i vrednosti. Mi pozdravljamo produbljivanje kako političkog dijaloga, tako i praktične saradnje sa Srbijom na pitanjima koja su od zajedničkog interesa - istakao je taj zvaničnik NATO.\nPrema istim izvoru, Severnoatlantska alijansa naglašava da pozdravlja i napredak postignut u dijalogu Beograda i Prištine, kome posreduje EU.\n- NATO će nastaviti da pomaže u izgradnji stabilnosti i bezbednosti na Zapadnom Balkanu - zaključio je NATO zvaničnik.\nIz Alijanse takođe podsećaju da je generalni sekretar NATO posetio Beograd u novembru 2015. godine, kada se sastao sa premijerom Vučićem.\nDodaje se da je Srbija u januaru 2015. godine usaglasila Individualni akcioni plan partnerstva (IPAP) sa NATO, što je dovelo dubljeg dijaloga i praktične saradnje, prvenstveno u oblasti reforme odbrane.\nSVET NATO poštuje odluku Srbije: Sami odlučite o Rusiji i Centru u Nišu\nSreda 23.11.2016. 09:21\nOsao Musliju da mu si-sa kitu!


Objavljeno: 03 mart 2017 . u kategoriji Region\nPredsjednica Skupštine Maja Gojković raspisala je predsjedničke izbore, a nekoliko sati nakon toga spisak kandidata se proširio za još dva imena.\nSkupština DЈB odlučila je da lider pokreta Saša Radulović bude kandidat na predstojećim predsjedničkim izborima.\nRadulović je ranije najavljivao da ukoliko ne bude dogovora Vuka Јeremića i Saše Јankovića da će i DЈB imati svog kandidata.\nNedugo nakon toga i Predsjedništvo LSV izglasalo je da Nenad Čanak bude kandidat te stranke.\nGlavni odbor SNS jednoglasno je 17. februara podržao lidera stranke Aleksandra Vučića za kandidata na izborima za predsjednika Srbije.\nNakon nedjelja spekulacija, a potom i nekoliko dana tenzija, Tomislav Nikolić odlučio je da se ne kandiduje. Iza Vučića su stale i SPS i sve druge stranke vladajuće koalicije, te će on biti zajednički kandidat stranaka koje participiraju u vlasti.\nLider SNS Aleksandar Vučić naveo je da prihvata kandidaturu za predsjednika Srbije nakon sjednice Glavnog odbora te stranke.\n“Hteli su da me imaju na crti, ja im na tu crtu izlazim“, naglasio je Vučić.\nKandidat je i nekadašnji ministar spoljnih poslova i predsjednik generalne skupštine UN Vuk Јeremić.\nU januaru je kandidaturu objavio i bivši zaštitnik građana Saša Јanković. Skupom u Hali sportova 19. februara započeo je svoju kampanju, a podršku mu je pružila Demokratska stranka.\nMeđu prvima su predsedničke kandidature na ovogodišnjim izborima najavili i Vojislav Šešelj, lider radikala koji se prošle godine vratio poslije 13-godišnjeg boravka u zatvoru u Hagu i uspio da uvede radikale u parlament, predsjednik pokreta Dveri Boško Obradović, kao i predsjednik opštine Čajetina Milan Stamatović, koji kaže da će na izbore izaći kao "kandidat naroda", a da njegova Srpska narodna partija, ukoliko to želi, ima pravo da kandiduje nekog drugog.\nKanidat DSS je Aleksandar Popović, koji je u dva navrata bio ministar u Vladi Srbije, a bivši funkcioner Pokreta socijalista Bratislav Јugović, koji je napustio tu stranku zbog predsedničke kandidature, ranije je rekao da će biti kandidat građana, jer smatra da levica mora da ima svog kandidata, te da ima podršku Samostalnog sindikata.\nPredsjedničku kandidaturu najavio je i predsjednik stranke "Aktivna Srbija" Dušan Јanjić, koji tvrdi da mu je do sada podršku dalo više od 150.000 ljudi iz Srbije.\nTakođe, kandidature su najavili i nekadašnji član SNS i estradni menadžer Saša Mirković i bivši visoki funkcioner Treće Srbije desničar Angrej Fajgelj, koji je više puta hapšen zbog pretnji Aleksandru Vučiću i Saši Јankoviću.\nVanparlamentarna Republikanska stranka najavila je da će se njen predsjednik Nikola Sandulović kandidovati na predsjedničkim izborima u Srbiji.


► Stefanović: Ne želim da odgovaram na ista pitanja o navodnoj povezanosti mog\nBranko Stefanović pozvezuje se sa privatnom firmom GIM, koja se, između ostalog, bavi preprodajom naoružanja iz valjevske fabrike "Krušik", a koje je, prema tvrdnjama uzbunjivača iz tog preduzeća Aleksandra Obradovića, dobijala po višestruko nižim cenama.\nMinistar: Manje krivičnih dela u Srbiji\nMinistar unutrašnjih poslova Srbije Nebojša Stefanović je danas saopštio da je za 11 meseci ove godine učinjeno 73.634 krivična dela, što je manje u odnosu na 2018. godinu kada je bilo 77.724 krivična dela.\nStefanović je u Beogradu novinarima predstavio rezultat rada svog ministarstva i rekao da je ove godine zaplena narkotika bila rekordna.\n"Zaplenjene su 7,2 tone narkotika u 2019. godini. Prethodne dve godine su u tom pogledu bile bolje nego bilo koje druge godine", rekao je Stefanović.\nRekao je i da su procesuirane 24 organizovane kriminalne grupe, a da je zbog narkotika uhapšeno ili zadržano 820 osoba.\nSrbija je, kako je rekao, učestvovala u devet međunarodnih akcija suzbijanja krijumčarenja droge, tokom kojih je zaplenjeno 1,9 tona kokaina i 140 kilograma marihuane.\nStefanović je rekao da su u Srbiji uhapšene 92 osobe po poternicama izdatim preko Interpola, dok je u svetu uhapšeno 210 osoba po poternicama Srbije.\n"Kanalima Interpola, Srbija je razmenila 179.661 poruku s drugim državama", rekao je Stefanović.\nGovoreći o privrednom kriminalu i korupciji, rekao je da su podnete 292 krivične prijave i uhapšeno 811 osoba zbog nanošenja štete budžetu Srbije, fizičkim i pravnim licima u ukupnom iznosu od 2,8 milijarde dinara.\nStefanović je rekao da je unutrašnja kontrola njegovog ministarstva podnela 132 krivične prijave protiv službenika policije zbog izvršenja 226 krivičnih dela.\nBroj krađa vozila u Srbiji, kako je rekao, opao je za 18 odsto, broj teških krađa za 17 odsto, a razbojništava za 23 odsto.\nStefanović je rekao da je aktivnost Saobraćajne policije doprinela smanjenju broja žrtava saobraćajnih udesa: "Stradalo je 12 osoba manje u odnosu na 2018. godinu. Važno je da nijedno dete nije stradalo u zoni škola", rekao je Stefanović.\nStefanović: Miljakovac 3 i Sunčani breg dugo zapostavljani\nMinistar unutrašnjih poslova i predsednik beogradskog odbora Srpske napredne stranke (SNS) Nebojša Stefanović kazao je da su naselja Miljakovac 3 i Sunčani breg u beogradskoj opštini Rakovica...


VELIKA INVESTICIJA: Francuski gigant ulaže u srpski FitPass, lidera na domaćem tržištu - Rekreativo\nVELIKA INVESTICIJA: Francuski gigant ulaže u srpski FitPass, lidera na domaćem tržištu\nAleksandar Ilić 18.07.2019., 14:50\nDok srpska ekonomija očekuje povećanje francuskih investicija nakon posete predsednika Francuske Emanuela Makrona, jedna domaća kompanija se već izborila za iste.\nNaime, lider na srpskom tržištu sporta FitPass u čijem sistemu se nalazi 1200 sportskih objekata, zainteresovala je francuskog giganta Up grupu, koja je ubrzo i rešila da uloži upravo u ovu našu kompaniju.\nFitPass je zvanično objavio novo partnerstvo kao i prodaju udela u kapitalu ovoj francuskoj multinacionalnoj kompaniji koja posluje u više od 30 zemalja širom sveta. Iako već ima dominantnu poziciju na tržištima Srbije, Bosne i Hercegovine i Gruzije, FitPass će od sada moći još brže da se razvija kroz kooperaciju i konstantnu finansijsku, operativnu i edukativnu podršku francuskog partnera.\nUlaganjem u FitPass, Up grupa širi svoju ponudu usluga, koje njihovi klijenti mogu da pruže svojim zaposlenima, te sad uz beneficije iz oblasti hrane, odmora, raznih usluga i kulturno-umetničkih aktivnosti, dodaju i sport.\nUp grupa planira da ponudi ovaj benefit svojoj bazi od više stotina hiljada kompanija, jer će na taj način poboljšati status zaposlenih i povećati procenat njihovog zadržavanja u radnom odnosu. FitPass benefit će u samom startu biti predstavljen u 5 zemalja.\n– Ulaganje u proizvod FitPass-a je u savršenom skladu sa našim glavnim strateškim prioritetima: diverzifikovanje ponude i učvršćivanje našeg internacionalnog prisustva. Ovakvo rešenje, koje omogućava pristup fizičkoj aktivnosti, naročito kada govorimo o odnosu poslodavca prema svojim zaposlenima, odgovor je na novonastala očekivanja naših klijenata i korisnika benefita. Vrlo je bitno da samo rešenje doprinosi, u širem smislu, politici javnog zdravlja i blagostanja, koja se prepoznaje i priznaje u okvirima Svetske zdravstvene organizacije – naglašava Jusef Ašor predsedavajući i CEO grupacije.\nOgnjen Radić, direktor FitPass-a ističe…\n– Zanimanje UP grupe za nas predstavlja veliku čast i izuzetnu mogućnost za naš dalji razvoj. Sveobuhvatna komplementarnost FitPass-a i Up grupe kroz elemente poput beneficija zaposlenih, ekspertize, istorije i svojih vrednosti, a posebno međunarodnim prisustvom, omogućava intenzivitet ekspanzije. Upravo smo osvojili narednih 10 godina, čitavu deceniju.\nFitPass inovativno rešenje za rastuće međunarodno tržište\nFitnes tržište na globalnom nivou se susreće sa eksponencijalnim rastom, a ovaj trend je primećen najviše u Evropi. Upravo u tom delu sveta broj sportskih članarina raste u proseku 4% godišnje od 2016. što je uzrokovalo preko 60 miliona korisnika u 2018. sa obrtom većim od 25 milijardi evra.\nO Up grupaciji:\nUp razvija sisteme plaćanja i organizuje rešenja koja poboljšavaju biznise kroz razna tržišta, a takođe i svakodnevni život zaposlenih, kao i običnih građana budući da im nudi slobodu izbora i raznolikost korišćenja usluga.\nUp grupacija predstavlja međunarodnu korporativnu grupu čija nezavisnost je garantovana uravnoteženim odnosima i poverenjem među stejkholderima. Do sada imaju 3.600 zaposlenih koji rade u više od 30 zemalja, a do 2018. godine je ostvaren promet od čak 532 miliona evra.\nPrethodna vest BOAĆI O KUPU AFRIKE: Navijaću za Senegal u finalu, a razlog za to je… (VIDEO)\nSledeća vest DOBRA VEST ZA ‘DELIJE’: Obezbeđen prenos protiv Helsinkija, evo gde gledate Zvezdu!\nViše iz kategorije: Rekreativo\nAleksandar Ilić 31.07.2020., 11:11\nNENAD LALATOVIĆ: Obožavam da pobeđujem Partizan, uživam u tome!\nVladimir Andonov 19.06.2020., 21:35\nIGRE DEFINITIVNO KREĆU: Priboj proglašen za domaćina nove sezone Dunav osiguranje Sportskih igara mladih\nRedakcija 19.05.2020., 14:20\nBERT TRAUTMAN – NAJVEĆA LEGENDA MANČESTER SITIJA: Nemac koji dokazuje da život piše romane (VIDEO)\nAleksandar Ilić 28.04.2020., 20:57\nVEŽBAJ KOD KUĆE: Trening koji aktivira sve vrste mišića (VIDEO)\nRedakcija 24.03.2020., 14:47\nFAIRY QUEEN: Zavrti i kreni sa Meridianom u najlepšu čaroliju.\nAleksandar Ilić 22.03.2020., 10:56\nBOAĆI O KUPU AFRIKE: Navijaću za Senegal u finalu, a razlog za to je… (VIDEO)\nDOBRA VEST ZA ‘DELIJE’: Obezbeđen prenos protiv Helsinkija, evo gde gledate Zvezdu!\nSTARI-NOVI ‘ZMAJ’ DOLETEO NA KROV: Voždovac doveo sjajno pojačanje, stigao igrač iz Tokija!\nRUSKI NOVINAR JEDNIM PITANJEM ‘PECNUO’ STANOJEVIĆA: Trener crno-belih upitan da li je Partizan favorit – odgovorio je kao iz topa!\nĐORĐE PETROVIĆ ZA HOTSPORT: Golman Čuke oprezan pred sutrašnji meč – ‘Očekuje nas pravi fudbalski rat’\nŠOK U MILANU: Navijač upao u prostorije kluba i poslao poruku upravi – Italija bruji o njegovom gestu! (VIDEO)\nLIVERPUL NAGRADIO GOLMANA: Brazilac još šest godina ‘na crti’ Crvenih!\nOGLASIO SE MILOŠ DEGENEK: Mreže se usijale zbog poruke Zvezdinog defanzivca!


Naslovna/Privreda/Srbija korak bliže da dovede Folksvagen – lokacija Velika Plana\nBEOGRAD – Predsjednik Srbije Aleksandar Vučić bio je u Folksvagenu, a sada je glavno pitanje – gdje je poslije toga VW u odnosu na Srbiju?\nSrbija bi, ukoliko dođe do dogovora, dobila: investiciju vrijednu 1,5 milijardu evra i posao za 5000 radnika, uz 300.000 proizvedenih automobila godišnje!\nNavodno su Srbiji glavni konkurenti – Rumunija, Bugarska, Turska pa i Sjeverna Makedonija. Aleksandar Vučić je indirektno rekao da je izbor spao na Tursku i Srbiju, a da bi Folksvagenova fabrika ukoliko Srbija pobijedi – mogla biti izgrađena u okolini Velike Plane.\n“Ja trenutno ne znam koliki su zahtevi za tu veliku investiciju i koliki je potrebno zemlje za tu investiciju ali kazem, to je jedna velika šansa. Red bi bio da dođu u centralnu Srbiju. Otvaranje novih radnih mesta mnogo bi značilo ljudima koji ovde žive”, za Prvu TV priča Igor Matković, predsjednik opštine Velika Plana.\nKonačnu odluku gigant iz Njemačke trebao bi da donese početkom aprila.\nFolksvagen još nije doneo odluku o eventualnom dolasku u Srbiju, rekla je premijerka Srbije Ana Brnabić goostujući u emisiji “Oko” na RTS-u.\nKako je navela, ta kompanija još nije donijela odluku o izgradnji svog novog pogona u ovom regionu.\n“Tek treba da se donese takva odluka, a ako se donese, mi ćemo se boriti, daćemo sve od sebe kao što dajemo za sve ostale investicije. To bi bila neverovatna šansa za Srbiju”, rekla je Brnabićeva.\nDodala je da Srbija u odnosu na neke zemlje regiona ima lošiju poziciju, jer nije članica Evropske unije, ali da s druge strane ima dosta dobru saradnju sa njemačkim privrednicima.\nBeograd Bugarska fabrika Folksvagen investicije Makedonija posao Rumunija Srbija SRNA Turska TV


Priština dopunjava spisak "nepoželjnih" - BIGportal.ba\nPriština dopunjava spisak “nepoželjnih”\n1 Juna, 2019 0147\nNa spisku se nalaze i ličnosti iz drugih zemalja, prenose prištinski mediji.\nKako se navodi, na podužem spisku “persona non grata” su premijerka Ana Brnabić, zvaničnici UN i pripadnici osoblja misije UNMIK, uključujući Rusa Mihaila Krasnoščekova koga je kosovska policija uhapsila pre nekoliko dana u akciji na severu KiM.\nKako su naveli u kosovskom Ministarstvu spoljnih poslova, na spisku su imena više desetina osoba, pretežno iz Srbije, koji ne mogu da uđu na teritoriju Kosova, prenosi Koha.\nPolitički savetnik ministra spoljnih poslova Ljiridon Lapaštica rekao je da se taj spisak povremeno obnavlja “u zavisnosti od razvoja situacije i ponašanja Beograda i srpskih zvaničnika”, ali da je odnedavno broj “nepoželjnih” ličnosti povećan.\nNa spisku su, kako se navodi u ministarstvu, i Vojislav Šešelj, bivši načelnik Generalštaba VS Ljubiša Diković, kao i ministri odbrane i unutrašnjih poslova Srbije.\nRasprava o ROSU na sjednici SB UN


Alen Šeranić: Uskoro testiranje šire zajednice zbog virusa korona – Zvornik Danas\nNaslovna/VIJESTI/Društvo/Alen Šeranić: Uskoro testiranje šire zajednice zbog virusa korona\n528 1 minut čitanja\nBANJALUKA – U narednom periodu u saradnji i uz preporuke Svjetske zdravstvene organizacije biće sprovedeno testiranje šire zajednice zbog virusa korona.\n„Preko 14.000 testiranja urađeno je u RS. Na UKC-u se liječi 150 osoba, od kojih je 49 sa težom kliničkom slikom“, rekao je Šeranić. Čerkez je rekao da je u FBiH 938 pozitivnih, od ukupno 19.033 testiranih.\n„I dalje apelujemo da mjere koje preporučujemo od samog početka građani ne shvate kao nešto što mi njima namećemo, već nešto što treba da prihvatimo kao dio svakodnevnog ponašanja u budućnosti“, rekla je Devićeva.\nalen šeranić covid19 koronavirus srpska testiranje\nU Zvorniku još jedan slučaj zaraze. Zbog popunjenosti kapaciteta pacijenti se šalju u druge bolnice i otpuštaju


Донети ефикасан Закон о сезонском раду | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Doneti efikasan Zakon o sezonskom radu\nDoneti efikasan Zakon o sezonskom radu\nBeograd, 21. januar 2016. – Udruženi sindikati Srbije „Sloga“ pozdravljaju najavu iz Ministarstva rada o donošenju zakona po kome će armija neprijavljenih sezonskih radnika u Srbiji po prvi put dobiti zakon koji će regulisati njihova prava i položaj.\nSloga ujedno i sugeriše da sa izradom njegovih budućih rešenja treba biti jako oprezan i temeljan, jer ono što ne bi voleli, a šta u krajnjem slučaju može da se desi je, što ovaj zakon može naizgled smanjiti nezaposlenost, dok će istovremeno povećati i socijalne razlike, odnosno stvorili radnike koji rade, ali ne zarađuju dovoljno da bi podmirili sve svoje potrebe.\nDobra novina zakona je da će se novim propisima uvesti i sistem vaučera koji funkcioniše u zemljama u okruženju, po sistemu plaćanja unapred, i kojima će poslodavci plaćati doprinose radnicima za obavezno socijalno osiguranje, a čiju smo ideju o uveđenju i u srpsko radno zakonodavstvo kao sindikat predlagali tokom prošle godine.\nPored vaučera za sezonske radnike u poljoprivredi, građevini i turizmu, smatramo da bi se taj model trebao primeniti na širi krug radno-sposobnog stanovništva, na poslove koji obuhvataju čišćenje i održavanje zgrada, pospremanje stanova, angažovanja učenika i studenata koji rade promotivne programe i slične manje uslužne delatnosti na dnevnoj uposlenosti.\nPored toga, za samo sprovođenje zakona je potrebno i pojačavanje kaznenih odredbi prema onima koji bi ga svesno kršili na štetu angažovanog radnika, kao i dosta dodatnih sredstava u cilju jačanja potencijala Inspekcije rada i većeg upošljavanja tog stručnog kadra, što vidimo kao glavnu prepreku i potencijalni problem, jer se Vlada Srbije obavezala memorandumom sa MMF-om o smanjenju broja zaposlenih u javnom sektoru.\nZa nas je kao sindikat jako važno da inspekcijske službe imaju punog kapaciteta na terenu i da vrše dvadeset četvorosatno dežurstvo i obilazak poslodavaca koji angažuju sezonsku radnu snagu, jer bi u suprotnom primena ovog zakona bila unapred osuđena na propast.\nNAZAD: Saopštenje Sloge nakon sastanka opozicije, građanskih pokreta, sindikata\nNAPRED: Direktor na čudan način tumači zakone


Ministar za kulturu, sport i mlade TK primio osvajača zlatne medalje Mensura Đozića\nMinistar za kulturu, sport i mlade Tuzlanskog kantona Srđan Mićanović primio je osvajača zlatne medalje na Evropskom univerzitetskom prvenstvu u borilačkim sportovima Mensura Đozića i njegovog trenera Željka Zombru.\nEvropsko univerzitetsko prvenstvo u borilačkim sportovima (karate, judo, taekwondo i kick box) održano je u Zagrebu od 30. jula do 4. augusta. Organizator je Svjetska karate federacija i Evropska univerzitetska sportska asocijacija, a učestvovalo je oko 1.300 takmičara s 404 univerziteta iz 36 država.\nMićanović je čestitao Đoziću na osvojenoj zlatnoj medalji u kategoriji borbe -75 kg, te je tom prilikom istakao značaj sporta i kulture za promociju države i Tuzlanskog kantona.\nTakođer je naveo da je svjestan da su ovakvi rezultati proizvod velike želje, volje, upornosti i odricanja takmičara i trenera, te da će u svom mandatu nastojati da sistemski pristupi razvoju sporta i otklanjanju uočenih nedostataka.\nTrener Zombra je ukratko predstavio Mićanoviću rezultate Karate kluba “ORKKA” Lukavac, koji uspješno vodi već devet godina i koji se za kratko vrijeme svog postojanja nametnuo kontinuiranim rezultatima na domaćem i međunarodnom nivou.\nUčesnici sastanka su zajedno zaključili da je potrebno valorizirati rad sportskih organizacija koje imaju kontinuitet rezultata jer je to najbolja potvrda sistemskog i kvalitetnog rada.\nPored Mensura Đozića, na prvenstvu je učestvovao i Benjamin Nurkić iz Karate kluba “Winner Tuzla”, koji je osvojio bronzanu medalju u kategoriji borbe +84 kg, a zapažen nastup su imali i Lejla Bašić iz Karate kluba “Sinbra” i Miralem Bakić iz Karate kluba “Winner Tuzla”.\nMićanović je izrazio zahvalnost pomenutim takmičarima za promociju Tuzlanskog kantona i naveo da posebno raduje činjenica da su mladi ljudi koji su nastupili na Evropskom univerzitetskom prvenstvu u borilačkim sportovima i redovni studenti koji su svoje slobodno vrijeme posvećuju razvoju svojih ličnih vještina i promociji i unaprjeđenju zajednice u kojoj žive.


Stejt department: Bajden preneo Erdoganu zabrinutost zbog ruskih sistema S-400 - 03.11.2021, Sputnik Srbija\nAmerički predsednik Džozef Bajden je tokom samita G20 u Rimu proteklog vikenda preneo svom turskom kolegi Redžepu Tajipu Erdoganu zabrinutost u vezi sa činjenicom... 03.11.2021, Sputnik Srbija\n„Predsednik Bajden ponovo je potvrdio naše partnerstvo i značaj Turske kao partnera NATO-a. Istovremeno je na ovom sastanku predsednik turskom lideru preneo našu zabrinutost zbog činjenice da Turska ima ruske sisteme S-400“, rekao je Prajs.Kako je naveo, Sjedinjene Američke Države su „vrlo jasno“ prenele Turskoj svoju zabrinutost.„Takođe smo jasno naznačili posledice prisustva ruskih S-400, uključujući i u kontekstu učešća Turske u programu (nabavke borbenih aviona) F-35“, dodao je portparol.Samit G20 održan je u glavnom gradu Italije 30-31. oktobra.Rusija i Turska zaključile su ugovor za pukovski komplet protivvazdušnih raketnih sistema S-400 2017.godine, a isporuke su izvršene u leto-jesen 2019. godine.\nsvet, turska, redžep tajip erdogan, džozef bajden, g20, sad, raketni sistem s-400, svet – politika\n© AP Photo / Evan VucciPredsednici Turske i SAD, Redžep Tajip Erdogan i Džozef Bajden, na marginama Samita G20 u Rimu\n„Predsednik Bajden ponovo je potvrdio naše partnerstvo i značaj Turske kao partnera NATO-a. Istovremeno je na ovom sastanku predsednik turskom lideru preneo našu zabrinutost zbog činjenice da Turska ima ruske sisteme S-400“, rekao je Prajs.\n„Takođe smo jasno naznačili posledice prisustva ruskih S-400, uključujući i u kontekstu učešća Turske u programu (nabavke borbenih aviona) F-35“, dodao je portparol.\n31 Oktobar, 19:54


KOSOVSKI PREMIJER NIJE U ALBANIJI\n12.09.2018. 10:30h 12.09.2018. 10:33h\n"Vesti koje su neki mediji preneli da sam hitno otputovao za Tiranu nisu tačne", napisao je Haradinaj i dodao da je nakon napornog dana i paljenja sveća u znak sećanja na žrtve napada u SAD od 11. septembra sada kod kuće i da ga čekaju uobičajene obaveze.\nIstovremeno su u najavljenoj poseti u Tirani predsednik kosovske skupštine Kadri Veselji i zamenik premijera Fatmir Ljimaj, prenosi Zeri.\nOčekuje se da će njih dvojica danas imati sastanke sa liderima Albanije sa kojima će razgovarati o situaciji na Kosovu.\nRamuš HaradinajTiranaKosovoEdi Rama\nKAPA DOLE ZA POLICAJACA IZ KRUŠEVCA: Saobraćajac na kružnom toku primetio vreću, kada je otvorio doživeo je ŠOK! Ipak, rešio je da bude JUNAK SRBIJE 14\t191


Lidl Архиве - Dnevnik Juga\nPočetna / Tag arhiva: Lidl\nTag arhiva: Lidl\nTradicionalni proizvodi proizvođača iz Srbije na LIDL-ovim policama\nIna Dendić 19/11/2020\tDRUŠTVO, Leskovac 0\nNa rafovima LIDL-ovih prodavnica, od sutra će se naći tradicionalni proizvodi malih proizvodjača iz različitih regiona Srbije. Razlog što ih je nemački trgovinski lanac uvrstio u svoju ponudu pod oznakom ’’Mali zanat-velika strast’’ jeste želja da se na taj način malim proizvodjačima otvore vrata za širi plasman robe. Kompanija Lidl …\nDnevnik Juga 19/03/2020\tHRONIKA, Korona Virus, Leskovac 0\nŠirom Srbije tokom dana policija je vršila kontrolu poštovanja mera kućne izolacije za povratnike iz inostranstva. Iako u Leskovcu nije bilo hapšenja, ipak je policija radila na terenu. Nešto iza podneva dve patrole leskovačke policije legitimisale su građane ispred „Lidla“ u potrazi za povratnikom iz Švajcarske koji bio kući kada …


Pušten u promet saobraćaj preko pružnog prijelaza "Alića rampa"\nHome Vijesti Pušten u promet saobraćaj preko pružnog prijelaza "Alića rampa"\nUtorak, 10 Sij 2017 14:28\nDanas je puštena u promet cestovni saobraćaj preko rekonstriusanog željezničko-cestovnog prijelaza "Alića rampa".\nUkupna vrijednos radova na rekonstrukciji ovog pružnog prijelaza iznosi cca 360.000,00 KM, od čega je Ministarstvo saobraćaja Kantona Sarajevo Direkcija za puteve Kantona Sarajevo obezbijedila 330.000,00 KM, a Općina Ilijaš cca 30.000,00 KM.\n”Prije svega bih da uputim izvinjenje građanima Ilijaša ispred Direkcije za puteve Kantona Sarajevo i Ministarstva saobraćaja KS i općine Ilijaš kao sufinansijera i suorganizatora ovog projekta što se malo duže čekalo na otvorenje pružnog prelaza s obzirom na to da su građevinski radovi završeni prije mjesec dana. Razlog čekanja je taj što je ovaj projekat trebao da bude objedinjen implementacijom, odnosno učestvovanjem Direkcije za puteve KS, Ministarstva saobraćaja KS, općine Ilijaš i JP Željeznice FBiH. Ovaj projekat je obuhvaćao kompletnu rekonstrukciju pružnog prelaza, od građevinskog dijela koji je urađen prije mjesec dana i signalno-sigurnosnog osiguranja. Svjetlosno-zvučna signalizacija koja je trebala da bude implementirana na ovom pružnom prelazu, nažalost još uvijek nije urađena. Uvjetovana je problemima koje JP Željeznice FBiH imalo pri raspisivanju javnog poziva i odabira izvođača radova u skladu sa Zakonom o javnim nabavkama, što predstavlja razlog kašnjenja u otvaranju ovog pružnog prelaza”, istakao je Adnan Alikadić.\nOtvorenjem pružnog prelaza na Alića rampi, alternativni prelaz koji je dosad korišten, danas je zatvoren, a uređenje sporedne industrijske saobraćajnice planirano je na proljeće. Iz Direkcije za puteve KS naglašavaju kako su urađeni višestruki napori kako bi se prelaz stavio u funkciju.\n”Mi smo kao učesnici projekta zajedno sa Općinskim načelnikom morali poduzeti sve napore, kako bi ovaj pružni prelaz pustili u funkciju kao neko privremeno alternativno rješenje. U građevinskom smislu ovo je konačno rješenje, gdje ovom projektu nedostaje još svjetlosno-zvučna signalizacija kako bi ovaj pružni prelaz sa sigurnosnog aspekta bio siguran i bezbjedan za korištenje kako vozačima tako i za željeznički saobraćaj. Za taj dio projekta je zaduženo JP Željeznice FBiH, što se tiče građevinskog dijela Direkcija za puteve je okončala posao, a ostaje još da se uredi područje sporedne industrijske saobraćajnice koje ćemo sanirati na proljeće", naglašava Adnan Alikadić, stručni saradnik Direkcije za puteve Kantona Sarajevo.\nŽeljeznički prijelaz "Alića rampa" privremeno je osiguran "pasivnom" signalizacijom "Andrejin križ" i znakom "Obavezno zaustavljanje", te signalnim znacima "Približavanje prijelazu ceste preko željezničke prige" postavljenim na regionalnoj cesti sa obje strane prijelaza.\nApelujemo na vozače koji se približavaju pomenutom prijelazu da su dužni prilagoditi kretanje vozila, tako da mogu preći prugu tek pošto se prethodno uvjere da prugom ne nailazi voz ili neko drugo vozilo koje se kreće po šinama.


Faktor | Pogledajte autobuse koji će prevesti plaćenike iz Sarajeva u Banju Luku\nObjavljeno: 03.10.2018. u 15:30\nFOTO: Jedna od lokacija gdje su, kaže Srna, parkirani autobusi\nNapominjemo da se radi o autobusima najnovije generacije, koji se, izgleda, baš teško uočavaju na fotografijama\nNakon što je agencija Srna, pozivajući se na srbijanski tabloid "Alo" objavila vijest kako se u Sarajevu sprema između 50 i 60 autobusa punih plaćenika koji stižu na proteste u Banju Luku, Faktor vam donosi fotografije spomenutih autobusa na ovim lokacijama.\nNapominjemo da se radi o autobusima najnovije generacije, koji se, izgleda, baš teško uočavaju na fotografijama.\nŠalu na stranu, entitetska novinska agencija danas je objavila informaciju kako je u sarajevskim naseljima Bistrik, Vraca i Hrasno, trenutno parkirano između 50 i 60 autobusa koji će u petak, 5. oktobra, krenuti prema Banjoj Luci gdje će se još jednom održati protesti "Pravda za Davida" na kojima će građani od nadležnih još jednom zatražiti hapšenje i procesuiranje odgovornih za smrt 21-godišnjeg Davida Dragičevića.\nZanimljivo je to što se Srna poziva na medij iz Srbije, uzevši u obzir da se dopisništvo ove agencije u Spasovdanskoj ulici u Lukavici nalazi svega pet do maksimalno 15 minuta vožnje od sve tri lokacije na kojima se navodni autobusi nalaze.\nZa razliku od kolega sa Srne, ekipa Faktora danas je u više navrata obišla lokacije koje se spominju u tekstu tražeći spomenute autobuse, ali gle čuda - autobusa nema.\nIz MUP-a Kantona Sarajevo za Faktor je potvrđeno i da je, nakon objave ovog teksta, sarajevska policija odmah obišla kako spomenute lokacije.\n- Osim spomenutih lokacija, policijski službenici MUP-a Kantona Sarajevo izvršili su obilazak na području cijelog Kantona Sarajevo i nigdje nisu zabilježene ovakve aktivnosti - kazala nam je glasnogovornica MUP-a KS Suvada Kuldija.\nMeđutim, prema pisanju Srne, Služba za zaštitu ustavnog poretka Republike Srpske došla je do informacija da će se autobusi kretati u dva pravca - prvi će biti preko Travnika gdje će manji dio autobusa kupiti putnike u ovom gradu, dok će drugi ići preko Maglaja i Doboja gdje se očekuje veći broj putnika.\n- Uprava za borbu protiv terorizma i ekstremizma Srpske došla je do informacija da se u međuentitetskim mjestima Tešnju i Jelahu, u jednoj porodičnoj kući vrši isplata dnevnica za one koji su spremni da u petak krenu na Trg Krajine - navodi se u istom tekstu.\nDnevnice, kažu, variraju od toga ko je koliko "lud" - što je čovek luđi i spreman veću glupost da napravi, dnevnica je veća, kažu Srna i "Alo".\n- Također se plaća gorivo onima koji idu svojim automobilima, a sve ostale pokupit će autobusi - ističe se u tekstu.\nFabrika laži u režiji Srne i portala "Alo" navodi da je policija sve dojave provjerila i shvatila krajnje ozbiljno.\nZato će u petak međuentitetske linije nadgledati Tim za praćenje i logističku podršku sa civilnim vozilima, koji će pratiti ulazak i izlazak iz entiteta u entitet, dok će širom grada uz redovnu policiju djelovati i Specijalna antiteroristička jedinica sa svojom opremom.\nIz MUP-a Republike Srpske su poručili, djeluje kao upozorenje, "da su spremni da odgovore na sve izazove i da u Banju Luku ne treba dolaziti niko sa lošim namjerama".\n"Srna""Alo"autobusiplaćenici"Pravda za Davida"\nPrijevoznici, turističke agencije i hotelijeri: U utorak defile praznih autobusa u Sarajevu\nNakon nove naredbe\nOpćina Centar donirala 10.000 KM za festival Dani Jurislava Korenića


Banda “Pink Panter” u Londonu osuđena na 28 i po godina zatvora – Svet - Radio Šabac\nBanda “Pink Panter” u Londonu osuđena na 28 i po godina zatvora – Svet\nSva trojica služiće zatvorske kazne u Italiji, gde će biti izručeni po okončanju administrativnog dela krivičnog postupka.\nČetvrti član bande Danijel Vuković državljanin je Republike Srbije.\nBritanski tabloid San pominje i „propali pokušaj“ izručenja Vukovića Ujedinjenom Kraljevstvu.\nTamara Eklston, koja se sa porodicom nalazila na skijanju u Laponiji u vreme pljačke, zaklela se da kćerku nikada neće ostaviti samu.\nNaslednica Bernija Eklstona rekla je u intervjuu za jednu od britanskih televizija da se bukvalno plaši svake senke, a da njeno dete ne ide samo ni u toalet.\nU saopštenju za javnost, bračni par Lampard ističe da ima problema sa snom od pljačke pa sve do danas“.\nTužilac Timoti Krej u završnoj reči istakao je da „kriminalna zavera liči na zaplet iz holivudskih filmova, ali da je, nažalost, reč o stvarnom životu i stvarnim žrtvama, koje su mnogo propatile“.\nMetropoliten policija otkriva da je banda uhvaćena tako što su kamere zabeležile da je četvorka iz vile Eklstonovih pobegla običnim londonskim crnim taksijem.\nPolicija ističe da je četvorka otvaranje sefa Eklstonovih proslavila na licu mesta otvaranjem šampanjca vrednog pet stotina funti.


CG: SDP prihvatio sporazum o učešču u budućoj vladi\nTanjug 21. aprila 2022. 20:55\nPODGORICA – Predsedništvo Socijaldemokratske partije (SDP) prihvatilo je Sporazum o parlamentarnoj podršci i političkim prioritetima 43. Vlade Crne Gore.\nKonstatovano je da je Sporazum utemeljen na vrednostima Ustava, evropske i evroatlantske politike, građanske i sekularne države, koje vrednosti su i konstanta političkog delovanja SDP-a od osnivanja partije pre više od tri decenije.\nSDP je saopštils da je time usvojena odluka o učešću te partije u manjinskoj Vladi, prenose Vijesti.\nU manjinskoj Vladi predsednik SDP Raško Konjević biće potpredsednik za politički sistem i ministar odbrane,a počasni predsednik SDP Ranko Krivokapić ministar spoljnih poslova.\n„SDP će se u manjinskoj Vladi, kao što je to uspešno radio tokom celokupnog političkog delovanja, beskompromisno i nepokolebljivo zalagati za ideju evropske i građanske Crne Gore i daljeg snaženja prozapadnog kursa“, navodi se u saopštenju.\nSDP je delovanjem u vlasti do 2016. godine „značajno doprineo ostvarivanju strateških istorijskih ciljeva nezavisne Crne Gore, članice NATO i države na putu ka EU koja je i Ustavom iz 2007. godine snažno identitetski i državotvorno utemeljena“, podsetili su u saopštenju.


Ksenija Obradović, dobitnica nagrade 2007. godine | Intervju | Nagrada kruna uspeha\nKsenija Obradović, dobitnica nagrade 2007. godine\nMina Aleksandra Konaković, dobitnica nagrade 2013. godine\nNamanja Trifunović, dobitnik nagrade 2013. godine\nBorko Kovačević, dobitnik nagrade 2006. godine\nKsenija Obradović iz Beograda diplomirani je inženjer elektrotehnike, a studije na Elektrotehničkom fakultetu okončala je sa prosečnom ocenom 9,33. Ksenija govori tri jezika i bila je stipendista Fonda za mlade talente Republike Srbije. Na matičnom fakultetu upisala je master studije na smeru sistemskog inženjerstva i radio komunikacija. Ksenija je zaposlena u kompaniji Ericsson.\nMožete li nam reći šta Vas je motivisalo da se prijavite za nagradu Kruna uspeha i šta je tokom celokupnog konkursa bio najveći izazov?\nPrijavljivanje za nagradu Kruna uspeha podrazumevalo je složenu proceduru izbora najboljeg među jednakima, kroz koju je trebalo da prođu prijavljeni diplomirani studenti našeg Univerziteta. Motiv za učešće na konkursu bila je želja da odmerim svoje potencijale stečene kroz posvećenost i bezgraničnu ljubav prema nauci. Pisanje eseja na temu „Moj pogled na život“, osvetlilo je segment mojih razmišljanja i preokupacija. Mislim da je tema za mene lično predstavljala izazov da iskažem ono što osećam i nosim duboko u sebi. Svakodnevno zaokupljena matematičkim formulama, kroz esej sam pokušala da na poetičan način izrazim stav svoje generacije u potrebi za razumevanjem nepoznatih u jednačini matematike života.\nNa koji način, sa ove vremenske distance gledate na konkurs, iskustva sa ostalim učesnicima i intervju sa komisijom?\nNagrada Kruna uspeha porodice Petrović je primer koji potvrđuje postojanje ideje i želje da se rad i izvanredni rezultati postignuti u toku studija afirmišu i društveno verifikuju. Biti izabran među blistavim, talentovanim i energičnim mladim ljudima, mojim kolegama, velika je čast. Ohrabrujuće je saznanje da neko prati i prepoznaje rad i u pažljivo osmišljenoj akciji okuplja sa jedinstvenom idejom – da podseti na uzvišenost znanja i značaj obrazovanja. To su zvezdani trenuci, koji su moj trud ovom nagradom ohrabrili da sa više samopouzdanja prihvatam nove izazove u struci.\nŠta biste izdvojili kao najvrednije iskustvo koje stekli ste tokom procesa Kruna uspeha?\nNajvrednije iskustvo stečeno tokom procesa Kruna uspeha za mene predstavlja upoznavanje sa učesnicima konkursa i dobitnicima glavne nagrade. Nemerljiv je osećaj da ste u društvu izuzetnih ljudi koji su u različitim oblastima nauke tokom studija postigli izvanredne rezultate. Za mene kao diplomiranog elektroinženjera interesantno je druženje sa diplomcima prirodnih i društvenih nauka i razmena iskustava u radu na daljem usavršavanju. S obzirom da se kao inženjer bavim praktičnom primenom stečenih znanja u oblasti telekomunikacija u velikoj korporaciji, podsticajan je rad kolega koji se bave razvojem naučne misli i prenošenjem znanja u naučno-nastavnom radu.\nDa li su Vam, i u kojoj meri priznanje i podrška porodice Petrović, kao i odluka žirija značili na kraju osnovnih studija i u početku profesionalnog ostvarenja?\nDragoceni dar porodice Petrović je važno priznanje za moj rad, podsticaj za dalje usavršavanje, ali i obaveza, da baš kao što je Rolex sat besprekoran i precizan, i sama budem vrhunski inženjer elektrotehnike i stručnjak. Dolazeći u novu radnu sredinu, bilo je zanimljivo i za mene ohrabrujuće saznanje da je poznat detalj iz moje biografije koji se odnosi na činjenicu da sam laureat nagrade Kruna uspeha. Pogled na moju ruku sa Rolex satom budi znatiželju kolega sa kojima sarađujem na mrežama mobilne telefonije, i često sam u prilici da se pohvalim jedinstvenom nagradom.\nMožete li da sa posetiocima internet prezentacije Kruna uspeha podelite kakav je bio Vaš profesionalni razvoj nakon proglašenja nagrade, i kakvi su Vam planovi za budućnost?\nZavrsila sam diplomske akademske studije – master na Elektrotehničkom fakultetu u Beogradu, na smeru sistemskog inženjerstva i radio komunikacija sa ocenom deset, i potom se posvetila profesionalnom radu u oblasti telekomunikacija i informacionih tehnologija u kompaniji Ericsson. Napredak komunikaciono-informacionih tehnologija danas je izuzetan. Velikim učenjem, neprekidnim usavršavanjem i radom pokušavam da se pozicioniram kao ugledan inženjer kompanije. Želela bih da to, kao i do sada, uvek činim s ljubavlju i osmehom.\nKoji biste savet i poruku preneli budućim učesnicima projekta Kruna uspeha?\nLjubav prema nauci u oblasti za koju su se školovali, trud i zalaganje ne treba da prođu društveno nezapaženo. Učešće u projektu Kruna uspeha je način da mlad čovek kreativno ispolji svoj talenat i nagradom potvrdi postignute rezultate tokom studija na najbolji način.\nNa koji način mislite da je moguće unaprediti koncept Kruna uspeha?\nKoncept je neophodno usavršavati u skladu sa društvenim uslovima i potrebama, ističući značaj inicijative porodice Petrović za stimulacijom talenata i podsticajem za brže i uspešnije studiranje.


UCG: Konkurs za upis na specijalističke studije 20. septembra - Vijesti.me\nMJESTA ZA 2.447 STUDENATA\nUCG: Konkurs za upis na specijalističke studije 20. septembra\nNa konkurs se mogu prijaviti kandidati sa završenim osnovnim studijama obima najmanje 180 ECTS kredita iz odgovarajuće oblasti nauka ili umjetnosti\nUniverzitet Crne Gore (UCG) raspisaće 20. septembra konkurs za upis na specijalističke studije za studijsku 2018/2019. godinu, a mjesta ima za 2.447 studenata, od kojih će se njih 1.237 školovati o trošku države.\nIz UCG je saopšteno da se na konkurs mogu prijaviti kandidati sa završenim osnovnim studijama obima najmanje 180 ECTS kredita iz odgovarajuće oblasti nauka ili umjetnosti.\n„Uz prijavu za upis, kandidati podnose original diplomu o završenim osnovnim studijama, odnosno uvjerenje o završenim osnovnim studijama, uz dokaz o aktivnom znanju jednog svjetskog jezika, odgovarajući sertifikat ili uvjerenje o položenim ispitima na osnovnim studijama“, navodi se u saopštenju.\nProrektorica za nastavu UCG, Đurđica Perović kazala je da je Vlada Crne Gore na sjednici od 26. jula, donijela odluku kojom je usvojila predlog Univerziteta.\n„Prilikom predlaganja broja studenata, UCG se rukovodio standardima kvaliteta nastave, procjenama broja studenata koji će nastaviti specijalističke studije, potrebama za obezbjeđenjem norme časova nastavnog osoblja, materijalnom osnovom za realizacijom pojedinačnog studijskog programa, kao i advekatnim odnosom broja studenata i nastavnog osoblja“, rekla je Perović.


Toplotna energija od pustinjskog sunca - Priče o uspehu - Energetska efikasnost/Zelena gradnja - Privredne grane - Uvoz iz Austrije - Business Guide Austrija - www.advantageaustria.org\nToplotna energija od pustinjskog sunca\nGREENoneTEC je najveći svetski proizvođač termičkih solarnih kolektora. Ovo preduzeće je 2010. godine dobilo jednu vrlo specifičnu porudžbinu.\nReč je o kolektorima koje GREENoneTEC isporučuje za trenutno najveći projekat solarnog postrojenja na svetu, za Univerzitet za žene "Princeza Nor Bint Abdelraman" u Rijadu, u Saudijskoj Arabiji.\nCelo ovo područje ima karakteristike manjeg grada. U njemu ima mesta za 40.000 studentkinja, nastavnika i ostalih zaposlenih, za 13 fakulteta, kao i za smeštajne kapacitete, istraživačke ustanove i jednu bolnicu.\nEnergija koju obezbeđuju GREENoneTEC kolektori služi za pripremu tople vode i podršku grejanju celog područja studentskog grada i obuhvata više od 36.000 kvadratnih metara kolektorske površine, što odgovara površini od 5 fudbalskih igrališta.


U Gračanici otvoren drugi po redu multietnički teniski kamp – GracanicaOnline.Info\nУ Грачаници отворен други по реду мултиетнички тениски камп\n29. jula 2021. 2 min read\nNa sportskom kompleksu „Dragan Džajić“ u Gračanici danas je otvoren multietnički teniski letnji kamp za decu. Otvaranju kampa prisustvovali su predsednik opštine Gračanica Srđan Popović, šef misije OEBS na Kosovu Majkl Devenport i teniski trener Marija Đorđević.\nOvo je druga godina zaredom kako se u Gračanici organizuje teniski letnji kamp. Predsednik opštine Gračanica Srđan Popović zahvalio se šefu misije OEBS na Kosovu Majklu Devenportu na podršci.\n„Ovo je za našu opštinu veliki dan, to sam isto rekao i kad smo organizovali prvi turnir, odnosno prvi tensiki kamp. Video sam koliko su deca bila srećna, kako su se lepo družila, i naravno uz pomoć trenera Marije uspeli su da nauče svoje prve korake u tenisu, i nadam se, želja mi je da se iz ovog turnira možda izrodi neki profesionalni teniser“, rekao je Popović.\nŠef misije OEBS na Kosovu je izrazio nadu da će ovaj teniski kamp biti veći i bolji od prethodnog.\n„Zahvaljujem se predsedniku Popoviću što je prepoznao potencijal koji sport ima u zbližavanju zajednica. Bilo da smo kosovski Romi, kosovski Albanci, kosovski Srbi, kosovski Hrvati, svi volimo sport i nema boljeg trenutka da se time bavimo od ovog kada se u Tokiju održavaju Olimpijske igre“, rekao je Devenport.\nTeniski trener Marija Đorđević istakla je da joj je drago što je velika zainteresovanost za ovaj sport kod dece.\n„Ovo nije prvi put, ali svaki put kada organizujemo kamp uvek se iskreno radujem tome. Drago mi je što ću se ponovo družiti sa decom iz različitih etničkih sredina, ovde smo da naučimo da se družimo, a prvenstveno da igramo tenis. Bez obzira na nacionalnost i versku pripadnost ovde smo prvenstveno svi jednaki, drago mi je što su se prošle godine ovde stekla velika prijateljstva, nadam se da će tako biti i ove godine“, kazala je Đorđevićeva.\nTensiki kamp je finansijski i tehnički podržala Misija OEBS-a na Kosovu, uz podršku Opštine Gračanica. Ove godine će na kampu učestvovati oko 70 dece iz različitih zajednica.\nTags: Majkl Devenport Marija Đorđević multietnički teniski kamp Srđan Popović šef Misije OEBS na Kosovu\nPrevious Deca iz opštine Gračanica gosti na fudbalskoj utakmici u Beogradu\nNext Teniski savez Srbije u poseti Gračanici


Prekršajni sud saučesnik u skrivanju informacija o lošem poslovanju Železare Smederevo - Dosta je bilo\nPrekršajni sud u Beogradu obustavio je postupak protiv Snežane Crnojević, zaposlene u Ministarstvu privrede, protiv koje je DJB podneo prekršajnu prijavu zbog skrivanja dokumentacije i ugovora o izboru i angažovanju stranog menadžmenta u „Železari Smederevo“. Sud je dozvolio da i ovaj postupak zastari.\nPutem zahteva za informacije od javnog značaja DJB je od Ministarstva privrede 30. marta 2015. godine tražio:\nKopije svih spisa Ministarstva privrede koji se odnose na sprovođenje postupka izbora menadžerskog tima;\nKopije svih prispelih prijava i predloga za upravljanje Železarom;\nKopije kompletne prepiske konsultanata, stručnih komisija, menadžmenta Železare, Ministarstva privrede i Vlade Srbije vezane za izbor novog menadžmenta;\nKopiju integralne verzije ugovora, sporazuma i-ili protokola sa svim postojećim aneksima i prilozima, koji su potpisani sa HPK Inženjeringom iz Holandije;\nInformaciju o subvencijama, garancijama, pozajmicama i drugim direktnim i indirektnim davanjima Republike Srbije i njenih organa Železari Smederevo.\nMinistarstvo privrede proglasilo je tajnim sve ugovore i dokumente o izboru i angažovanju stranih menadžera u Železari, a Snežana Crnojević kao ovlašćeno i odgovorno lice nije ispunila zakonsku obavezu da odgovori na zahtev ili da donese obrazloženo rešenje o odbijanju zahteva. Iako je prekršila zakon, sud ni u ovom slučaju nije smeo da dovede postupak do kraja i izrekne novčanu kaznu od 5.000 dinara.\nPodsećamo, novčana kazna za odgovorno lice koje krši Zakon o slobodnom pristupu informacijama od javnog značaja kreće se od 5.000 do 50.000 dinara.\nDJB je do sada podneo preko 30 zahteva za pokretanje prekršajnih postupaka protiv najviših državnih funkcionera i službenika zbog skrivanja važnih dokumenata i kršenja Zakona o slobodnom pristupu informacijama od javnog značaja.\nŽelezara Smederevo je 2014. godine napravila gubitak od 134 miliona evra, a dobila subvencije od 36 miliona evra. U 2015. godini je napravila gubitak od 142 miliona evra. Ukupno, preko 270 miliona evra gubitka.\nDok je bio ministar privrede u Vladi Srbije Saša Radulović je predlagao uvođenje reda u Železaru i ostala javna preduzeća, govorio da treba popisati i proceniti svu imovinu i obaveze, izvršiti analizu tržišta i napisati investicioni poslovni plan.\nPrekršajni sud omogućio da zastari postupak protiv direktora Er Srbije\nSud omogućio da zastari prekršaj ministra Antića\nOznakeŽelezara Naslovna-traka Naslovna-centar Saša Radulović


SEEbiz.eu / HR / Odbijeni svi zahtevi Srbije za bescarinski izvoz\nRasim Ljajić Vlada Srbije Evroazijski ekonomski savez\nDatum objave: 20.01.2019. - 13:54:11\nBEOGRAD - Kao jedan od važnijih dokumenata koji je trebalo da bude potpisan prilikom posete Vladimira Putina, predsednika Ruske Federacije, najavljivan je sporazum o slobodnoj trgovini između Srbije i Evroazijskog ekonomskog saveza.\nOvaj sporazum trebalo je da zameni tri bilateralna trgovinska sporazuma sa Rusijom, Belorusijom i Kazahstanom i pored toga da uključi Jermeniju i Kirgistan. Nekoliko dana pre dolaska najavljeno je da je ostalo da se dogovore samo još bescarinski izvoz specijalnih vrsta sireva, cigarete, alkoholna pića, šećer...\nMeđutim, sporazum nije potpisan zato što, kako za Danas kaže Rasim Ljajić, ministar trgovine, turizma i telekomunikacija, članice Evroazijske unije nisu između sebe došle do dogovora.\n„Dogovorili smo opšti tekst sporazuma i neke važne stvari za trgovinu. To su pre svega pravila o poreklu proizvoda, zaštitne mehanizme, o direktnoj prodaji, što će biti od značaja za naša preduzeća. Nismo usaglasili stavove o nekoliko carinskih tarifa", kaže Ljajić dodajući da su predstavnici Evroazijske unije dozvolili bescarinski izvoz voćnih rakija.\n„Tražili smo kvotu od 2.000 tona bescarinskog izvoza cigareta, 1.000 tona posebnih vrsta sireva i 50.000 litara vinjaka. Oko ovih stavki se nismo usaglasili, jer nam je rečeno da je na primer Jermenija protiv bescarinskog uvoza vinjaka pošto oni imaju svoj konjak. Zatim, Belorusija se protivi bescarinskom uvozu sira. Za bescarinski izvoz šećera nisu hteli ni da čuju", napominje Ljajić.\nOn kaže da se danas održava redovni sastanak Evroazijske unije na potpredsedničkom nivou na kome će se raspravljati i o sporazumu sa Srbijom.\nUkupan izvoz Srbije u ovih pet zemalja je nešto preko milijardu evra od čega 995 miliona u Rusiju. S druge strane uvoz Srbije iz ovih zemalja je 1,8 milijardi dolara od čega 1,58 milijardi je uvoz i Rusije. Tržište ovih pet zemalja ima oko 185 miliona stanovnika i predstavlja veliki potencijal za izvoz posebno srpskog agrobiznisa. Prema trgovinskim sporazumima sa Rusijom, Belorusijom i Kazahstanom, već je skoro 99 odsto proizvoda na bescarinskom režimu, a pregovara se o ukidanju uvoznih dažbina na preostale proizvode.


GameUp 2018 — Indie Expo Zone, tehnička predavanja i Portfolio reviews na okupljanju regionalne game dev scene - startit\nGameUp 2018 — Indie Expo Zone, tehnička predavanja i Portfolio reviews na okupljanju regionalne game dev scene\nČetvrto izdanje GameUpa održaće se 31. marta u Jugoslovenskoj kinoteci, a ulaz je kao i svake godine slobodan.\nNevenka Rangelov - 15. Mart, 2018.\nGameUp je događaj posvećen lokalnoj i regionalnoj game development zajednici, s ciljem upoznavanja i umrežavanja profesionalaca, entuzijasta i ljubitelja video igara, kao i unapređenja gaminga kao rastuće oblasti u regiji.\nMisija GameUpa je da kroz različite programske celine promoviše igre i ostvarenja lokalnih i regionalnih developera i osnaži domaću game dev zajednicu.\nOvde možete pogledati i kako je izgledalo prošlogodišnje izdanje GameUpa:\nTokom prethodne 3 godine, 50 indie timova predstavilo je svoje igre pred više od 2500 posetilaca; 15 predavača podelilo je svoje znanje, a domaće kompanije promovisale su svoja ostvarenja, objašnjava Tamara Nikolić Babić, jedna od organizatorki događaja.\nGameUp svake godine raste, a četvrto izdanje donosi još kvalitetniji sadržaj i nove programske celine, a posebna pažnja posvećena je tehničkim predavanjima, koja su uvek najposećenija.\nUkoliko sami ili sa grupom prijatelja razvijate igru, na ovogodišnjem izdanju GameUpa je možete javno prezentovati. Na događaju ćete imati priliku da prikažete svoje igre brojnim posetiocima, upoznate druge razvojne timove, kao i profesionalce iz industrije. Na kraju, GameUp žiri će proglasiti tri pobedničke igre čiji autori će osvojiti nagrade.\nPrijave za Indie Expo Zone powered by Reboot su otvorene do 20. marta.\nPored predavanja, panel diskusija i predstavljanja igara, biće organizovano i upoznavanje sa domaćim game dev kompanijama kroz Portfolio reviews.\nčetvrtak, 15. Mart, 2018.


Ne bavimo se politikom već činjenicama – DnevniZurnal\nNe bavimo se politikom već činjenicama\nby admin 18/02/2022, 22:36 1.9k Views\nSerijal “DecenijAVlasti” obuhvatio je jednu dekadu naših života. Taj serijal se bavi isključivo činjenicama i realnim događajima u Srbiji u poslednjih deset godina. Jedna od nepobitnih činjenica jeste da je u proteklih 10 godina u porodičnom nasilju nastradalo 298 žena.\nGodinu dana pre dolaska na vlast Srpske napredne stranke sa koalicionim partnerima, Srbija je donela Nacionalnu strategiju za sprečavanje i suzbijanje nasilja prema ženama u porodici i partnerskim odnosima. Ona je, međutim, prestala da važi 2015. godine.\nVlada Srbije je 2017. odbila da usvoji predlog Zaključka o izradi nove strategije, zbog navodnog preklapanja nadležnosti Ministarstva pravde i Ministarstva za rad, zapošljavanje, boračka i socijalna pitanja. Vlada Srbije je konačno usvojila strategiju u aprilu 2021. godine, sa periodom važenja do 2025. U međuvremenu, 2016. godine, donet je Zakon o sprečavanju nasilja u porodici.\nPrema izveštaju Autonomnog ženskog centra o njegovoj primeni, policija je u 2020. registrovala za 8,8 odsto više „rizičnih događaja“ nego u prethodnoj godine.\nTo su činjenice, a optužbe članstva Srpske napredne stranke (SNS) da N1 zloupotrebljava žrtve u propagandne svrhe, upravo predstavlja političku zloupotrebu i skretanje pažnje javnosti sa važnih činjenica.\nPodsetimo, predsednica Vlade Srbije Ana Brnabić je na Tviteru optužila N1 da “žene, žrtve nasilja, politički zloupotrebljava”, dok je ministarka kulture i informisanja Maja Gojković u saopštenju navela da dovođenje u vezu predsednika Srbije i legitimno izabrane vlasti sa žrtvama porodičnog nasilja predstavlja “najniži oblik politikanstva i strašnu uvredu za celu Srbiju”.\nPoverenica za zaštitu ravnopravnosti Brankica Janković ocenila je kao “nedopustivo” povezivanje broja žena ubijenih u prethodnih 10 godina u porodičnom nasilju sa vladavinom SNS.


Veliki ulog u predstojećoj debati o predsednikovom planu za Irak\nDebata o Iraku u američkom Kongresu ove nedelje seli se u Predstavnički dom. Zakonodavci će razmatrati neobavezujuću rezoluciju, koju su predložile demokrate i koja se protivi planu predsednika Buša o povećanju broja vojnika u Iraku.\nPošto je prethodno pažnja bila usredsređena na Senat, gde su neslaganja privremeno blokirala raspravu o tri rezolucije, koje kritikuju ili podržavaju predsednikov plan, fokus će sada biti na Predstavničko domu od 435 članova. Zakonodavci će tri dana govoriti u prilog ili protiv jednostavne rezolucije, kojom se izražava podrška američkim trupama, ali i ističe neslaganje sa odlukom predsednika Buša da pošalje dodatnu 21 hiljadu vojnika u Irak. Pitanje sa kojim se demokrate suočavaju jeste koliko republikanaca mogu da ubede da podrže tu meru, u kojoj se izričito izbegava da se povećanje broja vojnika nazove eskalacija. Objavljujući svoj plan, koji bi tokom tri dana mogao da obuhvati i do 12 sati svakodnevnih debata, demokrate su izrazile uverenje da će uspeti da dobiju republikansku podršku. Lider demokratskog kokusa u Predstavničkom domu, Ram Emanuel, prošle nedelje je rekao:\n«Ovo je glasanje o podršci politici, koju je objavio predsednik. To dugujemo našim biračima. Predsednik je u svom govoru o Iraku u januaru od nas tražio temeljnu raspravu i mi ćemo je i imati».\nRepublikanski lideri koji pokušavaju da očuvaju jedinstvo u svojim redovima nazivaju rezoluciju političkim trikom. Džon Bejner, lider manjine u Predstavničkom domu, predviđa da će većina republikanaca podržati predsednika i dodaje da neobavezujuća mera neće imati uticaj na dalji tok predsednikovih težnji:\n«Ne, jer je reč o beznačajnom političkom triku. Ukoliko stvarno žele nešto da urade, neka izađu sa rezolucijom koja ili podržava predsednika ili obustavlja finansiranje, a ne sa nekom neobavezujućom rezolucijom. Hajde da pričamo o nečemu stvarnom».\nBejner ipak priznaje da su republikanci skeptični da će američko-iračka ofanziva protiv pobunjenika u Bagdadu i provinciji al-Anbar uroditi plodom. S druge strane, lider većine u Predstavničkom domu, Steni Hojer, odbacuje Bejnerovu tvrdnju da rasprava neće imati nikakav značaj ukoliko doneta rezolucija ne bude obavezujuća po predsednika:\n«Predstavnici koje je izabrao američki narod tri dana će oblikovati svoj pogled na to kako treba nastaviti i ja mislim da je važno da predsednik to čuje. Važno je da čitava zemlja to čuje i mi ćemo se pobrinuti da tako bude».\nKakav god bio ishod konačnog glasanja o demokratskoj rezoluciji, i alternativnoj meri, koju će možda ponuditi republikanci, demokrate već streme drugačijoj taktici, koja ima za cilj mnogo direktniji uticaj na predsednikova ovlašćenja, kada je u pitanju razmeštanje i finansiranje trupa. Odbori pod kontrolom demokrata podvrgnuće administrativni budžet intenzivnoj proveri, kao deo godišnje revizije odobrenih troškova za vojne operacije. Džon Murta, demokrata iz Pensilvanije i kritičar rata u Iraku, igraće odlučujuću ulogu kao predsednik ključnog podkomiteta za odobravanje vojnih troškova, koji će preispitivati zahtev Bele kuće za 93 milijarde dolara, na ime finansiranja rata u Iraku i Avganistanu:\n«Proverićemo svaki cent koji bude potrošila američka vlada, kako na pretresima o dopunskim sredstvima za Irak, tako i na onim o opštim vojnim izdacima».\nTokom 2005. godine, tadašnji većinski republikanci odgovorili su na poziv kongresmena Murte za faznim povlačenjem ili preraspoređivanjem američkih trupa u Iraku, tako što su isforsirali sličnu raspravu o ratu u Iraku u Predstavničkom domu. Tada se rasplamsala žestoka retorička bitka oko republikanske rezolucije, čiji je cilj bio da se manjinske demokrate predstave kao antipatriote i kao neko ko ne podržava američke trupe. Mnoga od pitanja, koja su bila tema debate pre 15 meseci, završene odbacivanjem ubedljivom većinom od 403 prema 3 glasa protiv bilo kakvog iznenadnog povlačenja američkih snaga iz Iraka, po svemu sudeći ponovo će biti postavljena ove nedelje u Predstavničkom domu. Međutim, današnja rasprava dolazi u trenutku kada su uslovi u Iraku značajno pogoršani, i kada su Amerikanci ogorčeni po pitanju rata. Stoga je ulog za Kongres i administraciju značajno veći.


Beta 13. februara 2021. 13:40\nDeo opozicije okupljen oko Stranke slobode i pravde (SSP) i Demokratske stranke (DS) predstavio je danas platformu za dijalog sa vlastima o izbornim uslovima čiji su ciljevi da se gradjanima obezbedi slobodno i tajno izjašnjavanje na izborima, sprečavanje zloupotreba državnih javnih resursa u političke svrhe, „oslobadjanje“ medija kako bi gradjani bili objektivno informisani i uspostavljanje stručnih tela koja kontrolišu predizborni i izborni proces.\nNavodeći da je prvi korak u izgradnji normalnog društva „mogućnost da gradjani izlaze na slobodne izbore“, zamenica predsednika DS Dragana Rakić je kazala da gradjane ne sme bilo ko da ucenjuje ili da im traži potvrdu da su glasali za neku političku opciju.\nOna je kazala da su stranke i inicijative okupljene oko platforme, otvorene za saradnju sa drugim opozicionim partijama.\n„Platforma je kompatabilna sa preporukama raznih stranih i domaćih organizacija poput OEBS, Evropskog parlamenta ili misije CRTA. Nadam se da će opozicija doći do jedinstvene platforme iza koje ćemo svi stati“, kazala je potpredsednica DS na konferenciji za novinare u beogradskom Medija centru.\nPo rečima zamenika predsednika SSP Borka Stefanovića, platforma pre svega podrazumeva formiranje prelaznog tela sa izvršnim ovlašćenjima za „rešenje političke krize u kojoj se Srbija danas nalazi“.\n„Nebitno je da li je to ministarstvo ili koordinaciono telo, već je bitno da ima izvršna ovlašćenja i da se bavi nadgledanjem celokupnog izbornog procesa, da sprečava izborne kradje“, kazao je Stefanović.\nDodao je da bi to telo vodila nestranačka ličnost, „osoba nesumnjivih stručnih i moralnih kvaliteta“ koju bi predložile opozicione stranke.\n„To telo bi imalo ovlašćenja ne samo da nadgleda proces već da postavlja poverenike u državnim institucijama, javnim preduzećima koji bi imali zadatak da prikupljaju pritužbe zaposlenih u vezi pritisaka ili ucena kako da glasaju, da predstavi te pritužbe na javnim servisima i onemogući zloupotrebe finansijskih i drugih sredstava tih preduzeća radi glasanja za vladajuću stranku“, kazao je Stefanović.\nNaveo je da je jedan od zahteva iz platforme uspostavljanje „paralelnog“ uredništva na javnim servisima koji su kako je rekao, dužni po zakonu da gradjane objektivno informišu a što kako je ocenio, ne čine već devet godina.\n„Tražimo da Upravni odbor RTS imenje gosta urednika koji bi pravio plan uredjivanja. Mi predlažemo da to bude svakog drugog dana. Tražimo i da time budu obuhvaćeni svi segmenti informativnog programa RTS i RTV“, kazao je zamenik predsednika SSP.\nBiljana Djordjević iz inicijative Ne davimo Beograd kazala je da je jedan od zahteva iz te platforme održavanja vanrednih izbora na svim nivoima uz obavezu da nosilac izborne liste bude i kandidat i da se glasanje ne održi istovremeno.\n„Sada imamo situaciju u kojoj je Aleksandar Vučić nosilac liste na izborima za mesne zajednice, za grad Beograd, za pokrajinske i republičke izbore čime se stvara situacija gde lokalni izbori bivaju pod senkom republičkih, što posebno razara mogućnost razvoja lokalne demokratije“, kazala je ona.\nZatražila je i moratorijum na ustavne promene jer kako je ocenila, aktuelni saziv parlamenta „pa i sama vlada“, nemaju legitimitet za nastavak tog procesa.\nPlatformu je podržao i lider Zajedno za Srbiju Nebojša Zelenović koji je izneo zahtev tog dela opozicije za dodeljivanje preostale nacionalne frekvencije televiziji koja bi po njegovim rečima, informisala gradjane na zakonit način.\n„Verujemo da bi ta televizija mogla da promeni sliku medijskog života u Srbiji jer danas nemamo pravo na dostupnost informacija“, kazao je Zelenović.\nGovoreći o rokovima postavljenim u platformi, lider Pokreta za preokret Janko Veselinović kazao je da će po postizanju sporazuma o izbornim uslovima, opozicija ostaviti „realan“ rok od tri meseca za formiranje predloženih institucija.\n„Posle donošenja leks specijalis, postavljanja poverenika i paralelnih uredništava, sledi nova faza realizacije a to je puna implementacija sporazuma vlasti i opozicije za šta je potrebno od šest do devet meseci“, kazao je Veselinović.\nNavodeći da je platforma „otvorena za dalje unapredjenje“, on je kazao da postoji mogućnost za razgovor sa drugim opozicionim strankama ali kako je rekao, ne preko medija.\nIza platforme je stao i Pokret slobodnih gradjana (PSG) čiji je predsednik Pavle Grbović kazao da taj dokument nudi rešenje „trenutne političke krize u Srbiji“.


Dragoljub Zindović protiv portala Glas zapadne Srbije - Savet za štampu\nDragoljub Zindović protiv portala Glas zapadne Srbije\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Stojan Marković, Vladimir Radomirović, Nevena Krivokapić, Vlado Mareš, Ivan Cvejić, Tamara Skrozza, Petar Jeremić, Zlatko Čobović, Jelena Spasić, Ivana Stjelja i Dragan Đorđević, na sednici održanoj 29.9.2016. godine, nije uspela da usaglasi odluku o tome da li je “Glas zapadne Srbije”, tekstom “Službeni automobil nestao sa parkinga – niko ne zna gde je već deset dana”, objavljenim 1. jula 2016. godine, prekršio odredbe Kodeksa novinara Srbije. “Za” odluku da je Kodeks prekršen glasalo je sedam članova Komisije, “protiv” je bio jedan, dok su tri člana bila “uzdržana”, tako da nije bilo potrebne većine od osam glasova.\nDragoljub Zindović, predsednik Skupštine opštine Prijepolje, podneo je žalbu Savetu za štampu zbog teksta u kojem se spekuliše da je slupao službeni automobil, dok je, bez vozača, bio privatno u Beogradu. Priča je objavljena, kako tvrdi, samo na osnovu anonimnog izvora, bez ikakve provere, čak i kod vozača. Tekst je objavljen uprkos tome što je “Kurir”, koji je nešto ranije objavio sličnu vest, na svom portalu to demantovao. On je priznao da je odbio da razgovara sa novinarima “Glasa zapadne Srbije”, koji su ga pozvali nakon objavljivanja teksta, ali dodaje da je vet svakako mogla da se proveri u opštini ili saobraćajnoj policiji. Zindović je u žalbi ukazao da su prekršene odredbe Kodeksa koje se odnose na istinitost izveštavanja, novinarsku pažnju, kao i na poštovanje privatnosti, dodajući da je njegova porodica bila ozbiljno zabrinuta zbog onoga što je objavljeno, te da su ga prijatelji i rođaci danima zvali da pitaju koliko je povređen.\nU odgovoru na žalbu, redakcija “Glasa zapadne Srbije” navela je da su im vozač i sekretarica predsednika opštine posvedočili da on često svojevoljno koristi službeni automobil, pa je tako bilo i ovoga puta. Kako je navedeno, GZS nigde, pa ni u naslovu, nije tvrdio da je Zindović razbio automobil, kao i da je netačno da su ga pozvali tek po objavljivanju teksta. Vest je, navodi se, prvo objavio “Sandžak Haber”, pa je preuzeo “Kurir”, a novinari GZS su od 11 do 15 sati pokušavali da od Zindovića dobiju izjavu, a kada im se konačno javio, uz psovke je prekinuo vezu. Kada je “Kurir” posle podne povukao vest i objavio demanti, GZS ga je preuzeo i objavio u okviru teksta.\nČlanovi Komisije nisu imali jedinstven stav o tome treba li dve žalbe koje su podnete na “Glas zapadne Srbije”, kao i druge dve koje je podneo taj portal uopšte razmatrati, s obzirom na to da je deo njih ocenio da je reč o pokušaju zloupotrebe Komisije za žalbe u lokalnom medijskom sukobu. Pojedini članovi Komisije zaključili su da nikako ne može biti slučajno da su se sve te žalbe našle pred njima na istoj sednici, te da se ne može zanemariti kontekst i odlučivati o prekršajima Kodeksa novinara u konkretnim tekstovima kada je očigledno da je pozadina sasvim drugačija i da, zbog toga, ne žele da učestvuju u glasanju. Ostali članovi Komisije ocenili su da se, bez obzira na motive podnosilaca, moraju razmatrati sve žalbe koje dođu pred Komisiju.\nVećina članova Komisije smatrala je da ovim tekstom jeste prekršen Kodeks novinara Srbije, jer je ceo zasnovan na spekulacijama i nagađanjim i isključivo na anonimnim izorima, koji uopšte nisu provereni. Već sam naslov teksta je problematičan, pošto se tvrdi da niko ne zna gde je automobil, iako je u okviru teksta objavljen demanti iz “Kurira” sa slikom automobila. Takođe, kada je već demantovana vest da je automobil razbijen, GZS je mogao da povuče tekst, a ne da demanti objavi u antrfileu kao “drugu stranu”.\nKomisija, međutim, i ponašanje predsednika SO Zindovića smatra neprihvatljivim, jer kao opštinski funcioner ima obavezu da komunicira sa novinarima, a naročito nema prava da ih kasnije optužuje da su mu uznemirili članove porodice, kada je imao priliku da demantuje sve spekulacije o sudaru.\nMeđutim, kako je za odluku da je Kodeks prekršen glasalo sedam članova Komisije, jedan da nije, a tri člana su ostala uzdržana, Komisija nije mogla da donese odluku jer nije bilo potrebne većine od osam glasova.


Nova Varoš: Svaki deseti stanovnik prima neki vid socijalne pomoći\nDanas.rs (R. Popović) 27. фебруар 2015. године Друштво Коментари\nTeška ekonomska situacija i visoka stopa nezaposlenosti uslovili su da gotovo svaki deseti stanovnik opštine Nova Varoš prima neki od vidova socijalne pomoći. Na evidenciji opštinskog Centra za socijalni rad tokom prošle godine našlo se 1.579 korisnika, što je za 134 lica više u odnosu na 2013.\n- Socijalna slika u zlatarskom kraju i dalje je prilično nepovoljna, ali je i znatno realnija u odnosu na neki raniji period. Zahvaljujući primeni odluke o radnom angažovanju radno sposobnih korisnika, kao i pojačanom terenskom radu, u sistem socijalne zaštite uključena su ona lica koje su zaista ekonomski ugrožena i društveno marginalizovana, ističe Jelena Leković, direktorka opštinskog Centra za socijalni rad.\nOna objašnjava da su u ovoj ustanovi kroz pojačane terenske aktivnosti tokom 2014. uspeli bolje da sagledaju faktičko stanje ugroženosti i potrebe građana, a povremenim angažovanjem radno sposobnih korisnika stalne i jednokratne novčane pomoći "skresali" listu onih kojima ta finansijska podrška države odnosno lokalne samouprave i nije neophodna. Osim realnijeg registra korisnika, direktorka Centra u ključne rezultate ostvarene u prethodnih godinu dana ubraja i uslugu pomoći u kući starim licima (za koju je ove godine iz opštinske kase opredeljeno 3,5 miliona dinara), bolje upoznavanje korisnika sa pravima i uslugama, prilagođavanje pravne regulative, transparentniji rad ustanove, kao i izrada strategije socijalne zaštite 2015-2020. godine, čije se usvajanje očekuje na prvoj narednoj sednici lokalnog parlamenta.\nPrema podacima iz izveštaja CSR za prošlu godinu, u kategoriji stalnih primalaca novčane socijalne pomoći registrovano je ukupno 720 korisnika. Tako je novčanu pomoć Republike odnosno resornog ministarstva koristilo 131 porodica (268 lica), dodatak za negu i pomoć drugog lica njih 148, uvećani istoimeni dodatak 37, dok se na smeštaju u ustanovama socijalne zaštite nalazu 40 osoba (28 odraslih i 12 starih). Na evidenciji CSR nalazi i 214 invalida (16 dece i mladih, 95 odraslih i 103 starih). Preostali korisnici, njih 859, ostvarili su pravo na jednokratnu novčanu pomoć, za koju su, uz brojna druga materijalna davanja i vanrednu finansijsku podršku, iz opštinskog budžeta tokom 2014. isplaćena sredstva od blizu 10 miliona dinara.\n- Jednokratna pomoć u najčešćem broju slučajeva odobravala se korisnicima, kako u novcu i vrednosnim vaučerima povodom novogodišnjih i božićnih praznika, tako i za zadovoljenje osnovnih životnih potreba: nabavku osnovnih životnih namirnica, sredstava za higijenu, troškove đačke kuhinje, ekskurzija, maturskih proslava, a u pojedinim slučajevima i za sanaciju stambenih objekata, kaže Leković i dodaje da su nepovoljno socijalno stanje u našem kraju lokalna samouprava i Centar pokušali da ublaže i programima pomoći za nezaposlene samohrane roditelje, nabavku udžbenika, ogreva, naknade pogrebnih troškova i smeštaja dece u internatima, za kupovinu novogodišnjih poklona, kao i desetodnevni boravak prvačića na crnogorskom primorju.\nU Centru za socijalni rad uvedena je 24-časovna pripravnost stručnih službi jer je tokom 2014. došlo do eskalacije nasilja u porodici. Centar je lane imao 50 intervencija zbog porodičnog i partnerskog nasilja, ali i zbog maloletničke delinkvencije, prostitucije i prosjačenja. Tokom prošle godine registrovano je čak 37 žrtava nasilja u porodici, što je za 24 više nego u 2013.\n- U ekspanziji je i maloletnička prostitucija na teritoriji novovaroške opštine. Žrtve su devojčice od 15 do 17 godina, koje su vrbovali stariji mladići uglavnom iz okolnih gradova. Imali smo nekoliko zvanično prijavljenih slučajeva, ali sumnjamo da je taj broj mnogo veći, a da je krajnji cilj trgovina belim robljem. Situacija je zabrinjavajuća i zato apelujemo na roditelje da obrate pažnju na ponašanje i kretanje svoje dece, kako bi se problem sprečio dok još nije kasno, upozorava Jelena Leković.


Fed kup: Srbija hrabra, ali nije uspjela!\nTeniserke Srbije nisu uspele da pobede Letoniju u odlučujućem meču za plej-of za popunu Svetske B grupe Fed kupa.\nNedjelja, 11.02.2018. | 13:00\nOlga Danilović zabeležila je najveći podvig u karijeri, Dejana Radanović nije mogla da iznenadi šestu igračicu sveta, a onda u dublu Srbija nije uspela da se domogne pobede i naplati sjajnu igru prethodnih dana u Talinu.\nTeniserke Srbije nisu uspele da nadigraju Letoniju i obezbede mesto u baražu za popunu Svetske B grupe Fed kupa u aprilu.\nOlga Danilović je bila bolja od 15. na svetu Anastasije Sevastove (6:2, 6:4), Dejana Radanović pretrpela je poraz od Jelene Ostapenko (6:2, 6:1), a onda su se najbolje igračice Letoije udružile u dublu i ubedljivo slavile protiv Danilovićeve i Bojane Marinković (6:1, 6:2) za konačan trijumf rezultatom 2:1.\nLetonija je u odlučujućem meču dubla odnela ubedljivu pobedu za samo 50 minuta igre protiv neiskusnih mladih igračica Srbije, Olge Danilović i Bojane Marinković, kojima je turnir u Talinu bio debi za nacionalni tim.\nU poslednjem trenutku, posle nerešenog ishoda nakon singla, Letonke su odlučile da u duelu na "sve ili ništa" zaigraju dve najbolje igračice umesto najavljenih Danijele Vizman i Diane Marcikenvice.\nUprkos porazu, posle dve velike pobede u grupnoj fazi turnira prvog kola I grupe Evro-afričke zone Fed kupa, protiv Bugarske i Gruzije istim rezultatom 2:1, teniserke Srbije zaslužuju čestitke. Hrabro su se borile, iako su put Estonije otišle u okrnjenom sastavu sa samo tri igračice u timu i potvrdile da Srbija ima lepu tenisku budućnost.


Aktuelno, Kultura, Srbija i region, Vesti, Zabava — By taty on March 28, 2016 8:34 pm\nPoznata glumica Monika Beluči uključila se u akciju “Negujmo srpski jezik”.\nSrpski jezik ne sme da odumre i zato svi moramo da se potrudimo da ga sačuvamo.\nKampanja “Negujmo srpski jezik“, čiji je cilj očuvanje i zaštita srpskog jezika, pisma, opšte jezičke kulture i pismenosti, inicirao je Sekretarijat za kulturu Beograda u saradnji sa Filološkim fakultetom i Bibliotekom grada Beograda.\nNajnovija vest je da se u kampanju uključila i Monika Beluči! Biblioteka grada Beograda na svojoj Facebook stranici ponosno je objavila fotografiju prelepe glumice sa “Pravopisom srpskog jezika”:\nBravo i hvala, Monika!\nTags: Akcija "Negujmo srpski jezik", Biblioteka grada Beograda, glumica, I Monika Beluči čuva srpski jezik! (foto), Kultura, Monika Beluči, Vesti, Zabava\nTurizam je jedna od najvažnijih privrednih grana za Beograd, koja je prošle godine imala rekordne prihode, izjavio je gradonačelnik...


Jubilarne Zlatne stepenice i koncert gudačkog orkestra „13 gudača“ u muzičkoj školi - MARSH online\nPočetna Vesti Društvo Jubilarne Zlatne stepenice i koncert gudačkog orkestra „13 gudača“ u muzičkoj školi\nКamerni ansambl ,,13 gudača” osnovan je 2016. godine. Naziv ansambla inspirisan je zlatnim dobom kamernog muziciranja u Srbiji, kada je Gudački orkestar ,,Dušan Skovran” pod upravom profesora Aleksandra Pavlovića brojao 13 muzičara i kada su nastajala brojna dela savremenih srpskih kompozitora za pomenuti orkestar i upravo taj broj muzičara. Do 2021. godine, ansambl 13 gudača je uglavnom nastupao u formatu gudačkog kvarteta, i to na festivalima ,,Кvartetijada”, ,,Međunarodna tribina kompozitora”, ,,КoMa” u Beogradu, ,,U čast Predragu Miloševiću” u\nКnjaževcu, ,,Mokranjčevi dani” u Negotinu itd. Snimci ovog gudačkog kvarteta objavljeni su na kompakt disk izdanju ,,Кomadi vremena”. Na zatvaranju 30. Međunarodne tribine kompozitora u\nBeogradu, 10.10. 2021, Ansambl ,,13 gudača” u svom punom sastavu\nizveo je program sastavljen od dela savremenih srpskih kompozitora\nsa čak 4 premijere, a ovaj koncert je od strane stručne publike ocenjen kao najznačajniji koncert Festivala. Nastup Ansambla ”13 gudača” na festivalu BEMUS 2021 godine, sa eminentnim\nviolončelistom Denisom Šapovalovim (Rusija) ocenjen jod strane\nkritike lista “Politika” kao jedan od 10 najboljih koncerata godine.\nPrethodna objava Zbog povećanog obima posla pekari “Mirona” potrebni radnici\nSledeća objava Prijave na konkurs traju do 7. juna


Kozarić prezentovao Kraku način rada Centralne banke\n12.11.2012. / 16:29\nSARAJEVO, Guverner Centralne banke BiH Kemal Kozarić upoznao je danas u Sarajevu ambasadora Holandije u BiH Juriana Kraka sa načinom rada ove banke, njenom ulogom u vođenju monetarne politike, te načinima saradnje sa fiskalnim vlastima.\nFunkcije finansijskog sistema u BiH i dalje neometane\n08.11.2012. / 18:10\nSARAJEVO, Funkcije svih segmenata finansijskog sistema u BiH odvijaju se neometano, a slaba domaća potražnja i loši makroekonomski uslovi i dalje su najveće prijetnje finansijskoj stabilnosti, zaključeno je na današnjem redovnom sastanku Stalnog odbora za finansijsku stabilnost.\nMakroekonomski pokazatelji u BiH niži u odnosu na ranije prognoze\n07.11.2012. / 17:34\nSARAJEVO, Šef Misije Međunarodnog monetarnog fonda /MMF/ za BiH Ron van Roden rekao je danas u Sarajevu da su makroekonomski pokazatelji u BiH za ovu godinu niži u odnosu na prethodne prognoze MMF-a, kao što su i prognoze za 2013.\n03.11.2012. / 7:50\nSARAJEVO, Centralna banka BiH počela je sa javnim objavljivanjem nelikvidnih poslovnih subjekata, potvrdio je sinoć u Dnevniku Federalne televizije guverner Centralne banke BiH Kemal Kozarić.\nKozarić: Fiksni kurs najbolji za zemlje veličine BiH\n19.10.2012. / 17:02\nSARAJEVO, Guverner Centralne banke BiH Kemal Kozarić rekao je u Varšavi da je optimalan model za male i otvorene ekonomije izbor fiksnog kursa, po mogućnosti vezanog za valutu glavnih trgovinskih partnera, što je slučaj i u BiH.\nCBBiH: Objaviti spisak blokiranih firmi\n05.10.2012. / 9:08\nSARAJEVO, Upravno vijeće Centralne banke, na prijedlog guvernera Kemala Kozarića, donijelo je odluku da budu objavljena imena privrednih subjekata čiji su bankovni računi blokirani.\nSlovencima najbolje, građani BiH žive najlošije\n21.09.2012. / 9:06\nBEOGRAD, Slovenija je od zemalja bivše Jugoslavije u najboljem ekonomskom položaju, dok građani BiH žive najlošije, ocjenjuju stručnjaci iz regiona.\n19.09.2012. / 15:43\nBEOGRAD, Najveći problem BiH je velika javna potrošnja zbog prevelikog državnog aparata koja stvara budžetski deficit, a koji se zatim finansira kreditima Međunarodnog monetarnog fonda /MMF/, umjesto da se ti krediti koriste za investicije, smatra guverner Centralne banke BiH Kemal\nKozarić: Finansijsku pismenost treba popravljati\n17.09.2012. / 14:01\nSARAJEVO, Finansijska pismenost, koja obuhvata elektronsko bankarstvo, kartično poslovanje, odnosno finansijske usluge, u BiH je na zavidnom nivou, ali je treba stalno popravljati, izjavio je danas u Sarajevu guverner Centralne banke BiH Kemal Kozarić.\nKozarić: Nekvalitetni krediti ugrožavaju bankarski sektor\n23.08.2012. / 9:43\nSARAJEVO, Guverner Centralne banke BiH Kemal Kozarić upozorava da je najveći problem bankarskog sektora u BiH broj nekvalitetnih kredita, koji sada iznosi 12,1 odsto.\nŠpirić: Moguća recesija u septembru\n10.08.2012. / 18:48\nSARAJEVO, Procjena guvernera Centralne banke BiH Kemala Kozarića da će BiH, ako budu nastavljeni trenutni negativni trendovi, od septembra biti u recesiji nije nerealna, a ukupnu situaciju pogoršava i mnogo domaćeg ekonomskog dilatentizma i političke piromanije, upozorio je ministar finansija\nKozarić: U BiH recesija od septembra?\n10.08.2012. / 10:00\nSARAJEVO, Guverner Centralne banke BiH Kemal Kozarić rekao je da će BiH, ako budu nastavljeni negativni trendovi kakvi sada postoje, od septembra biti u recesiji.\nKozarić: Politička dešavanja utiču i na kreditni rejting\n13.07.2012. / 9:47\nSARAJEVO, Guverner Centralne banke BiH Kemal Kozarić izjavio je da posljednja politička dešavanja u BiH, posebno dogovor iz Brisela o Mapi puta za podnošenje aplikacije za članstvo u EU, ostvaruju pozitivan efekat kod agencija za kreditni rejting, ali i kod\nSlaba ekonomska aktivnost – rizik za kvalitet kreditnog portfolija\n27.06.2012. / 16:48\nSARAJEVO, Slaba ekonomska aktivnost u BiH i loše projekcije rasta za tekuću godinu u zemlji i inostranstvu trenutno predstavljaju rizik za kvalitet kreditnog portfolija bankarskog sektora i njegovu profitabilnost, ocijenjeno je na današnjem sastanku Stalnog odbora za finansijsku stabilnost.\nKozarić: Značajan svaki fening novih investicija\n19.06.2012. / 11:42\nSARAJEVO, Svaki fening novih investicija je vrlo značajan za BiH, s obzirom da je stopa nezaposlenosti najveća u regionu – 27,6 odsto, izjavio je guverner Centralne banke BiH Kemal Kozarić.\nMahinacije poreskih obveznika kostaju Rusiju 756 miliona dolara godišnje\nSlažem se, akcije se kupuju zbog budućeg profita, izraženog kroz dividendu i/ili kapitalnu dobit. Ponekad se kupuju i zbog sticanja…


U saopštenju se ističe da „ovaj sramni i kukavički napad na mladost na Kosovu i Metohiji mora biti rasvetljen kao apsolutni prioritet“.\n„Jedan od napadača je ispalio metak u blizini dece i doveo u opasnost ljudske živote, i prema takvima ne može i ne sme biti milosti“, ističe Đurić.\nDodaje da bezbednost dece, koje god nacionalnosti ona bila, mora biti stvar opšteg konsenzusa i minimalne saglasanosti, „jer kako možemo da radimo na pomirenju i stvaranju stabilnog i bezbednog okruženja na Kosovu i Metohiji dok postoje ljudi koji smatraju da mogu nekažnjeno da deci prete pištoljima“.\n„Ne ulazeći u okolnosti pod kojima se ovaj divljački čin dogodio, podsećam da su srpska deca ubijana i ranjavana na Kosovu i Metohiji u napadima terorista i da zato incidenti ove vrste mogu imati nesagledive posledice i izazvati nekontrolisane reakcije“, dodaje se u saopštenju.\nĐurić ističe da „postoje snimci napada i da ne može biti nikakvog opravdanja za sporost ili nereagovanje policije“.\n21.10.2021 Pljačke u Gračanici: Lopovi ulaze u kuće, dok su domaćini u kućama (180)


Prošle godine izvezeno meda u vrednosti od 9 miliona evra - Bolja Zemlja\nTokom prošle godine izvezeno 2.298 tona meda.\nSrbija je tokom 2019. godine izvezla preko 2.000 tona meda u vrednosti od 8.994.900 evra, saopštio je Savez pčelarskih organizacija Srbije (SPOS).\nKako se navodi u njihovom saopštenju u istom periodu uvezeno je svega 49 tona meda, “uglavnom egzotičnih vrsta”, u ukupnoj vrednosti od 264.000 evra.\nPrema podacima ove organizacije, izvoz meda raste od 2004. godine kada je Srbija dobila izvozni broj za izvoz meda u EU.\nPrethodni tekstOrganska proizvodnja: Tokom prošle godine izvezeno robe u vrednosti 30 miliona evra\nSledeći tekstLekovita heljda: Evo kako se uzgaja i šta je sve potrebno za dobar rod


Ko su srpski kandidati za rukovodstvo Balkanske biciklističke Unije? – Radio Sport\nKo su srpski kandidati za rukovodstvo Balkanske biciklističke Unije?\nGeneralni sekretar Biciklističkog saveza Srbije Saša Gajičić i direktor Trke kroz Srbiju i trke Beograd – Banjaluka Vladimir Kuvalja kandidati su za najviše funkcije Balkanske biciklističke Unije.\nNa kongresu Balkanske biciklističke Unije koji će se u subotu održati u Banjaluci, Vladimir Kuvalja će biti najozbiljniji kandidat za predsednika, a Saša Gajičić za člana menadžmenta Balkanske biciklističke Unije.\nDelegacija Biciklističkog saveza Srbije na čelu sa predsednikom Branko Banovićem, Sašom Gajičićem i našim četvorostruki olimpijcem Ivanom Stevićem krenula je put Banjaluke, gde će se ovog vikenda okupiti sam krem evropskog i svetskog biciklizma.\nKongresu će prisustvovali direktor Evropske biciklističke unije Enriko dela Kaza, potpredsednik UEC Aleksander Gusjatnikov, kao i predsjednici većine saveza balkanskih zemalja.\nSaša Gajičić, najbolji srpski biciklista svih vremena, najozbiljniji je kandidat za člana menadžmenta Balkanske biciklističke Unije. Gajičić je svojim radom u mnogome doprineo razvoju našeg biciklizma, Trke kroz Srbiju i trke Beograd – Banjaluka, a sjajan rad predsednika našeg saveza Branka Banović i generalnog sekretara Saše Gajičića rezultirao je i istorijskom odlukom da Srbija ove godine postane domaćin Evropskog prvenstva u Planinskom biciklizmu u Novom Sadu.\nTo je najbolja potvrda sjajnog rada Biciklističkog saveza Srbije.\nKongres u Banjaluci je najbolji pokazatelj koliko je Banjaluka važna tačka na evropskoj biciklističkoj mapi, a najviše zahvaljujući direktoru Biciklističkog saveza Bosne i Hercegovine i organizatoru Trke kroz Srbiju i trke Beograd – Banjaluka Vladimiru Kuvalji.\n„Imamo odlične konekcije sa svima koji nešto odlučuju u evropskom i svetskom biciklizmu. To smo zaslužili dugogodišnjim napornim radom i ma kako da smo mala tačka u svetskim razmjerama, stekli smo poštovanje i ugled.“\n„Svi su pomalo iznenađeni onim što radimo sa tako malo resursa. Sam njihov dolazak smatramo velikom podrškom za naš dalji razvoj, a sigurno ćemo iz ove posete znati da izvučemo maksimum. Kao što je poznato RS će u maju biti domaćin kvalifikacione trke, a u septembru organizovati Granfondo Svetskog prvenstva koje će okupiti bar 3.500 takmičara“, rekao je Kuvalja.\nOn će na kongresu biti kandidat za predsednika BCU, a protivkandidati su Bajram Okgul i Panajotis Pisturis.\n„Nadam se da ću dobiti podršku. To bi bio još jedan veliki korak naprijed za naš biciklizam“, kazao je Kuvalja.\nČelni ljudi srpskog biciklizma Banović i Gajičić iskoristiće priliku da se sastanu sa čelnicima evropskog biciklizma povodom Evropskog prvenstva u planinskom biciklizmu Novom Sadu.\nBiciklistički savez Srbije je već dobio organizaciju istorijskog Evropskog prvenstva koji će biti održan od 12. do 15. avgusta, a u Banjaluci bi trebalo da budu utanačeni detalji oko organizacije najznačajnijeg Biciklističkog takmičenja u Srbiji ikada.